PATVIRTINTA

Skuodo rajono savivaldybės tarybos

2024 m. vasario 19 d. sprendimu Nr. T10-16

**SKUODO RAJONO SAVIVALDYBĖS TARYBOS KONTROLĖS KOMITETO 2023 METŲ VEIKLOS ATASKAITA**

Skuodo rajono savivaldybės tarybos Kontrolės komitetas (toliau – Kontrolės komitetas) vadovaudamasis Lietuvos Respublikos vietos savivaldos įstatymo 20 straipsnio 4 dalies 8 punktu bei Skuodo rajono savivaldybės (toliau – Savivaldybės) tarybos veiklos reglamento, patvirtinto Skuodo rajono savivaldybės tarybos 2023 m. rugpjūčio 24 sprendimu Nr. T9-171 „Dėl Skuodo rajono savivaldybės tarybos 2023 m. kovo 27 d. sprendimo Nr. T9-72 „Dėl Skuodo rajono savivaldybės tarybos veiklos reglamento patvirtinimo“ pakeitimo“, 149.8 punktu, teikia 2023 metų veiklos ataskaitą.

2023 metais keitėsi Kontrolės komiteto sudėtis. Kontrolės komitete iki 2023 m. balandžio 18 d. 13 val. dirbo 5 (penki) Tarybos nariai: Stasys Vainoras (komiteto pirmininkas), Daiva Budrienė (pirmininko pavaduotoja), Linas Mitkus, Juozas Vyšniauskas ir Zinaida Sendriūtė. Po įvykusių savivaldos rinkimų, Skuodo rajono savivaldybės tarybos 2023 m. gegužės 25 d. sprendimu Nr. T9-106 „Dėl Skuodo rajono savivaldybės tarybos Kontrolės komiteto sudarymo“ buvo sudarytas Kontrolės komitetas iš 5 (penkių) Tarybos narių: Petras Pušinskas (komiteto pirmininkas), Tomas Kinčius (pirmininko pavaduotojas), Daiva Budrienė, Zinaida Sendriūtė, Algimantas Šideikis.

Kontrolės komitetai 2023 metais dirbo pagal Skuodo rajono savivaldybės tarybos 2023 m. sausio 27 sprendimu Nr. T9-10 „Dėl Skuodo rajono savivaldybės tarybos Kontrolės komiteto veiklos 2023 metų programos patvirtinimo“ ir Skuodo rajono savivaldybės tarybos 2023 m. birželio 30 d. sprendimu Nr. T9-117 „Dėl Skuodo rajono savivaldybės tarybos Kontrolės komiteto veiklos 2023 metų programos patvirtinimo“ patvirtintas programas. Per ataskaitinį laikotarpį įvyko 4 (keturi) Kontrolės komiteto posėdžiai, kurių metu buvo svarstomi veiklos programoje numatyti klausimai: Skuodo rajono savivaldybės kontrolės ir audito tarnybos (toliau – Kontrolės ir audito tarnybos) 2023 metų veiklos plano vykdymo svarstymas, atliktų auditų rezultatų, pateiktų rekomendacijų įgyvendinimo aptarimas, susipažinimas su Savivaldybės Centralizuoto vidaus audito tarnybos atliktais auditais ir veikla, Kontrolės ir audito tarnybos veiklos 2023 metų plano keitimo, 2024 metų plano bei veiklos 2022 metų ataskaitos svarstymas ir kt.

Kontrolės komitetai 2023 metų posėdžiuose svarstė aktualius klausimus. Kiekviename komiteto posėdyje buvo svarstomi Kontrolės ir audito tarnybos atliktų auditų ir pateiktų išvadų rezultatai. Svarstyta Kontrolės ir audito tarnybos parengta 2022 metų rekomendacijų įgyvendinimo ataskaita bei dvi teiktos išvados: dėl Savivaldybės galimybės imti ilgalaikę paskolą ir dėl Savivaldybės 2022 metų konsoliduotųjų ataskaitų rinkinio. Taip pat svarstyti Kontrolės ir audito tarnybos atlikti auditai:

- Viešosios įstaigos Mosėdžio pirminės sveikatos priežiūros centro (toliau – Centras) veiklos auditas, kuris apėmė Centro valdymą ir lėšų panaudojimą.

- Skuodo rajono savivaldybės 2022 metų konsoliduotųjų ataskaitų rinkinio, savivaldybės biudžeto ir turto naudojimo vertinimo auditas.

- Išmokų 2019–2023 metų kadencijos Skuodo rajono savivaldybės tarybos nariams atitikties auditas, kurį Kontrolės ir audito tarnybai buvo pavesta atlikti Savivaldybės tarybos 2023 m. birželio 30 d. sprendimu Nr. T9-123 „Dėl išmokų 2019–2023 metų kadencijos Skuodo rajono savivaldybės tarybos nariams atitikties audito atlikimo“.

Kontrolės komiteto posėdžiuose taip pat buvo nagrinėjamos pagrindinės Savivaldybės administracijos bei kitų įstaigų veiklos problemos, subjektams pateiktų rekomendacijų įgyvendinimo procesas, aptariama Savivaldybės Centralizuoto vidaus audito tarnybos 2022 metų veikla bei ateinančių metų planuojami auditai ir patikrinimai.

Nuolat buvo atliekama Kontrolės ir audito tarnybos 2023 metų plano vykdymo kontrolė. Per ataskaitinį laikotarpį Kontrolės ir audito tarnyba atliko visus veiklos plane numatytus auditus ir taip pat vieną neplaninį, kurį pavedė atlikti Savivaldybės taryba.

Taip pat buvo apsvarstytas Kontrolės ir audito tarnybos veiklos 2024 metų plano projektas. Išklausius, kokiuose subjektuose ir kokiose srityse yra numatomi auditai ir patikrinimai, planui buvo pritarta.

2023 metais veikę Kontrolės komitetai įgyvendino visas patvirtintose programose numatytas veiklas.

\_\_\_\_\_\_\_\_\_\_\_\_\_\_\_\_