**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2022 M. LAPKRIČIO 24 D. SPRENDIMO NR. T9-197 „DĖL SKUODO SOCIALINIŲ PASLAUGŲ ŠEIMAI CENTRO TEIKIAMŲ SOCIALINIŲ PASLAUGŲ KAINŲ IR FINANSINIŲ NORMATYVŲ PATVIRTINIMO“ PAKEITIMO**

2024 m. vasario 19 d. Nr.T10-19

Skuodas

1. **Parengto sprendimo projekto tikslas ir uždaviniai.**

Skuodo rajono savivaldybės tarybos 2022 m. kovo 24 d. sprendimu Nr. T9-69 „Dėl Skuodo socialinių paslaugų šeimai centro teikiamų paslaugų kainų ir finansinių normatyvų patvirtinimo“, nuo 2022 m. balandžio 1 d. patvirtintos Socialinių paslaugų šeimai teikiamų paslaugų kainos. Atsižvelgiant į tai, kad nuo 2024 m. sausio 1 d. padidėjo darbuotojų atlyginimai, reikalinga padidinti paslaugų kainas.

**2. Siūlomos teisinio reguliavimo nuostatos.**

Lietuvos Respublikos Vyriausybės 2006 m. spalio 10 d. nutarimas Nr. 978 „Dėl socialinių paslaugų finansavimo ir lėšų apskaičiavimo metodikos patvirtinimo“ ir jo pakeitimai, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbų įstatymo Nr. XIII-198 pakeitimo įstatymas (nauja redakcija nuo 2024-01-01), Lietuvos Respublikos socialinės apsaugos ir darbo ministro 2024 m. sausio 19 d. įsakymas Nr. A1-47 „Dėl lėšų paskirstymo 2024 metais savivaldybėms socialinių paslaugų įstaigose dirbančių socialinių paslaugų srities darbuotojų pareiginei algai padidinti patvirtinimo“, Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatymas Nr. XIV-2011.

**3. Laukiami rezultatai.**

Bus patvirtintos naujos Skuodo socialinių paslaugų šeimai centro teikiamų paslaugų kainos, atitinkančios naujai patvirtintus teisės aktus.

**4**.**Lėšų poreikis sprendimui įgyvendinti ir jų šaltiniai.**

Pasikeitus dienos socialinės globos asmens namuose paslaugos kainai, numatoma, kad paslaugai teikti papildomai iš valstybės tikslinių dotacijų lėšų 2024 metams reikės 31 812 Eur.

Pasikeitus dienos socialinės globos institucijoje paslaugos kainai, numatoma, kad asmenims su sunkia negalia paslaugai teikti papildomai iš valstybės tikslinių dotacijų lėšų 2024 metams reikės 29 352 Eur.

**5. Sprendimo projekto autorius ir (ar) autorių grupė.**

Rengėjos:

1. Socialinės paramos skyriaus vedėja Rasa Noreikienė.

2. Skuodo socialinių paslaugų šeimai centro direktorė Rūta Razmienė.