**SKUODO rajono savivaldybės taryba**

**SPRENDIMAS**

**DĖL TURTO PERDAVIMO VALDYTI PAGAL PANAUDOS SUTARTĮ**

2024 m. vasario 19 d. Nr. T10-24

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, 63 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 14 straipsnio 2 dalies 7 punktu, 14 straipsnio 3 dalimi, Skuodo rajono savivaldybės tarybos 2021 m. gegužės 27 d. sprendimu Nr. T9-112 „Dėl Skuodo rajono savivaldybės turto, perduodamo valdyti ir naudoti pagal panaudos sutartis, tvarkos aprašo patvirtinimo“ patvirtinto Skuodo rajono savivaldybės turto, perduodamo valdyti ir naudoti pagal panaudos sutartis, tvarkos aprašo 4.3 ir 7.7 papunkčiais ir atsižvelgdama į Skuodo vietos veiklos grupės 2024 m. sausio 15 d. prašymą Nr. SR-03, Skuodo rajono savivaldybės taryba nusprendžia:

1. Perduoti Skuodo vietos veiklos grupei Skuodo rajono savivaldybei nuosavybės teise priklausančias negyvenamosios paskirties patalpas 34,22 kv. m. (iš jų: 21,27 kv. m negyvenamųjų patalpų, patalpos indeksas 2-6 ir 12,95 kv. m bendrojo naudojimo patalpų, patalpų indeksai 1-37; 1-38; 2-1; 2-15; 2-16; 2-17), esančias administraciniame pastate Birutės g. 8, Skuodo m., panaudos pagrindais laikinai neatlygintinai valdyti ir naudotis 10 metų laikotarpiui, tenkinti gyvenamosios vietovės bendruomenės viešuosius poreikius.

2. Įpareigoti Skuodo rajono savivaldybės merą Stasį Gutautą pasirašyti sprendimo 1 punkte nurodyto turto panaudos sutartį bei turto perdavimo – priėmimo aktą.

3. Pripažinti netekusiu galios Skuodo rajono savivaldybės tarybos 2022 m. balandžio 28 d. sprendimą Nr. T9-90 „Dėl turto perdavimo valdyti ir naudotis pagal panaudos sutartį“.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Lidija Šličienė, tel. (8 440) 73 992