**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL ATLEIDIMO NUO SOCIALINIO BŪSTO NUOMOS MOKESČIO**

2024 m. vasario 19 d. Nr. T10-25

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas yra nuo 2024 m. vasario 1 d. iki 2024 m. gruodžio 31 d. atleisti nuo nuomos mokesčio 36,99 kv. m dydžio dviejų kambarių, be komunalinių patogumų, socialinio būsto, esančio *(duomenys neskelbtini)*, Skuodo mieste, nuomininkę L. P.

**2. Siūlomos teisinio reguliavimo nuostatos.**

Vadovaujantis Paramos būstui įsigyti ar išsinuomoti įstatymo 21 straipsnio 2 dalimi Savivaldybės taryba savivaldybės biudžeto sąskaita privalo atleisti nuo socialinio būsto nuomos mokesčio nuomininką, jeigu jo vertinamos pajamos, tenkančios vienam asmeniui per mėnesį, neviršija 1,5 valstybės remiamų pajamų dydžio (toliau – VRP), tenkančio vienam asmeniui. LR Vyriausybės 2022 m. gruodžio 14 d. nutarimu Nr. 1250 „Dėl Lietuvos Respublikos Vyriausybės 2014 m. lapkričio 5 d. nutarimo Nr. 1206 „Dėl socialinės paramos išmokų atskaitos rodiklių dydžių patvirtinimo“ pakeitimo“ patvirtintas valstybės remiamų pajamų dydis nuo 2024 m. sausio 1 d. yra 176 eurai. 1,5 VRP sudaro 264,00 Eur. Nuomininkės L. P. mėnesio pajamos yra 243,24 Eur. Ji turi būti atleista nuo socialinio būsto nuomos mokesčio.

**3. Laukiami rezultatai**.

Mažas pajamas gaunančiai socialinio būsto nuomininkei L. P. nebereikės mokėti nuomos mokesčio 6,55 Eur/mėn. už buto nuomą. 2024 m. 11 mėnesių sudaro 72,05 Eur.

**4. Lėšų poreikis sprendimui įgyvendinti ir jų šaltiniai.**

Reikalingos savivaldybės biudžeto lėšos – 72,05 Eur.

**5. Sprendimo projekto autorius ir (ar) autorių grupė.**

Pranešėjas **–** Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vyriausioji specialistė Lidija Šličienė.