**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL NEGYVENAMŲJŲ PATALPŲ NUOMOS**

2024 m. vasario 19 d. Nr. T10-26

Skuodas

1. **Parengto sprendimo projekto tikslas ir uždaviniai.**

Sprendimo projekto tikslas yra išnuomoti neužimtas, Skuodo rajono savivaldybės administracinei veiklai vykdyti nereikalingas 23,59 kv. m negyvenamosios paskirties patalpas, iš jų: 1 kabinetas, kurio bendras plotas – 16,73 kv. m, su 6,86 kv. m bendro naudojimo patalpomis, esančiomis Savivaldybės pastato III aukšte, Vilniaus g. 13, Skuodo m., ne ilgiau kaip 10 metų laikotarpiui viešojo konkurso būdu.

**2. Siūlomos teisinio reguliavimo nuostatos.**

Vadovaujantis Lietuvos Respublikos vietos savivaldos įstatymo nuostatomis sprendimus dėl disponavimo savivaldybei nuosavybės teise priklausančiu turtu priima savivaldybės taryba, Lietuvos Respublikos valstybės ir savivaldybių turto valdymo, naudojimo ir disponavimo juo įstatyme numatyta, kad sprendimą dėl savivaldybės ilgalaikio materialiojo turto nuomos gali priimti savivaldybės taryba. Šiuo atveju reikalingas Tarybos sprendimas (leidimas) dėl negyvenamosios paskirties patalpų, esančių Savivaldybės pastate Vilniaus g. 13, Skuodo m., išnuomojimo viešo konkurso būdu, administracinei veiklai vykdyti.

**3.** **Laukiami rezultatai.**

Priėmus siūlomą sprendimo projektą, bus išnuomotos šiuo metu laisvos, savivaldybei nereikalingos negyvenamosios patalpos.

**4.** **Lėšų poreikis sprendimui įgyvendinti ir jų šaltiniai.**

Sprendimui įgyvendinti lėšos nereikalingos.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyresnioji specialistė Lidija Šličienė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.