**SKUODO rajono savivaldybės taryba**

**SPRENDIMAS**

**DĖL NEGYVENAMŲJŲ PATALPŲ NUOMOS**

2024 m. vasario 19 d. Nr. T10-27

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, 63 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 1 dalies 1, 2 punktais, Skuodo rajono savivaldybės tarybos 2021 m. gegužės 27 d. sprendimu Nr. T9-111 „Dėl Skuodo rajono savivaldybės materialiojo turto nuomos tvarkos aprašo patvirtinimo“ patvirtinto Skuodo rajono savivaldybės materialiojo turto nuomos tvarkos aprašo 9 punktu, Skuodo rajono savivaldybės tarybos 2015 m. vasario 19 d. sprendimu Nr. T9-31 „Dėl Nuompinigių už savivaldybės materialiojo turto nuomą skaičiavimo taisyklių patvirtinimo“ patvirtintomis Nuompinigių už savivaldybės materialiojo turto nuomą skaičiavimo taisyklėmis, Skuodo rajono savivaldybės taryba nusprendžia:

1. Leisti Skuodo rajono savivaldybės administracijai viešo nuomos konkurso būdu nuomoti 37,91 kv. m negyvenamosios paskirties patalpas (pastato, kuriame yra nuomojamos patalpos, unikalus Nr. 7596-4001-2017, pažymėtas plane 1B4p, patalpos indeksas 1-9, jos plotas 31,91 kv. m, bendro naudojimo patalpų plotas 6 kv. m), esančias Savivaldybės pastate Vilniaus g. 13, Skuodo m. 10 metų laikotarpiui, administracinei veiklai vykdyti.

2. Nustatyti pradinę patalpų nuomos kainą 1,20 Eur už 1 kv. m (be PVM), bendrą nuomos kainą 38,39 Eur (be PVM) už mėnesį.

3. Pavesti Skuodo rajono savivaldybės administracijos direktorei Levutei Staniuvienei organizuoti viešą konkursą sprendimo 1 punkte nurodyto turto nuomai.

4. Įpareigoti Skuodo rajono savivaldybės administracijos direktorę Levutę Staniuvienę su konkurso laimėtoju pasirašyti sprendimo 1 punkte nurodyto turto nuomos sutartį bei negyvenamųjų patalpų perdavimo–priėmimo aktą.

5. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Lidija Šličienė, tel. (8 440) 73 992