**SKUODO rajono savivaldybės taryba**

**SPRENDIMAS**

|  |  |
| --- | --- |
| **DĖL PRITARIMO DALYVAUTI PROJEKTE „SPORTO BAZĖS PAGERINIMAS SKUODO MIESTE“ PARTNERIO TEISĖMIS** |  |
| 2024 m. vasario 19 d. Nr. T10-30 |  |
| Skuodas |  |

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Sporto rėmimo fondo lėšomis finansuojamų sporto bazių pagerinimo projektų finansavimo tvarkos aprašo, patvirtinto Lietuvos Respublikos švietimo, mokslo ir sporto ministro 2023 m. gruodžio 22 d. įsakymu Nr. V-1599 „Dėl Sporto rėmimo fondo lėšomis finansuojamų sporto bazių pagerinimo projektų finansavimo tvarkos aprašo patvirtinimo“, 66 punktu, Nacionalinės sporto agentūros prie Lietuvos Respublikos švietimo, mokslo ir sporto ministerijos direktoriaus 2024 m. sausio 10 d. įsakymu Nr. V-2024/2 „Dėl 2024 metų kvietimo teikti paraiškas sporto bazių pagerinimo projektams, finansuojamiems sporto rėmimo fondo lėšomis, patvirtinimo“, Skuodo rajono savivaldybės taryba nusprendžia:

1. Pritarti Skuodo rajono savivaldybės kūno kultūros ir sporto centro projekto „Sporto bazės pagerinimas Skuodo mieste“ rengimui ir Skuodo rajono savivaldybės administracijos dalyvavimui projekte partnerio teisėmis.

2. Finansuoti projekto „Sporto bazės pagerinimas Skuodo mieste“ 26 proc. visų tinkamų finansuoti projekto išlaidų, taip pat išlaidas, kurių nepadengia projektui skiriamos finansavimo lėšos, ir netinkamų finansuoti projekto išlaidų dalį Skuodo rajono savivaldybės biudžeto lėšomis.

3. Įgalioti Skuodo rajono savivaldybės administracijos direktorę Levutę Staniuvienę pasirašyti visus su projektu „Sporto bazės pagerinimas Skuodo mieste“ susijusius dokumentus.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Živilė Vaserytė, tel. (8 440) 45 559