**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL VALSTYBINĖS ŽEMĖS SKLYPo dalies PERDAVIMO NEATLYGINTINAI NAUDOTIS PAGAL PANAUDOS SUTARTĮ**

2024 m. vasario 19 d. Nr. T10-31

Skuodas

**1. Parengto sprendimo projekto tikslas ir uždaviniai.**

Sprendimo tikslas – perduoti neatlygintinai naudotis Skuodo Pranciškaus Žadeikio gimnazijai valstybinės žemės sklypo, esančio Vytauto g. 14, Skuodo mieste, unikalus Nr. 4400-1796-6619, dalį 49 metų laikotarpiui patikėjimo teise valdomų pastatų, esančių Vytauto g. 14, Skuodo mieste, eksploatacijai.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 4 dalis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punktas, Lietuvos Respublikos žemės įstatymo 7 straipsnio 1 dalies 2 punktas, 8 straipsnio 1 dalis, 3 dalies 1 punktas, Valstybinės žemės perdavimo neatlygintinai naudotis taisyklės, patvirtintos Lietuvos Respublikos Vyriausybės 1995 m. lapkričio 13 d. nutarimu Nr. 1428 „Dėl Valstybinės žemės perdavimo neatlygintinai naudotis taisyklių patvirtinimo“, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“, 2 ir 3 punktai, Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos, patvirtintos Lietuvos Respublikos aplinkos ministro 2003 m. gegužės 19 d. įsakymu Nr. 237 „Dėl Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos patvirtinimo“, 2 punktas, Nacionalinės žemės tarnybos prie Aplinkos ministerijos direktoriaus 2023 m. gruodžio 21 d. įsakymas Nr. 1P-667-(1.3 E.) ,,Dėl masinio žemės vertinimo dokumentų patvirtinimo“.

**3. Laukiami rezultatai**.

Skuodo Pranciškaus Žadeikio gimnazija neatlygintinai naudodama valstybinės žemės sklypą turės galimybę dalyvauti Švietimo pažangos programoje ,,Tūkstantmečio mokyklos“, kurios tikslas – mažinti mokinių pasiekimų atotrūkius ir sukurti integralias, optimalias ir kokybiškas ugdymo ir ugdymosi sąlygas. Šios programos viena iš sąlygų yra žemės valdymas patikėjimo teise.

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Pranešėjas **–** Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vyriausioji specialistė Jolanta Juškienė.