**SKUODO RAJONO SAVIVALDYBĖS TARYBA**  
  
**SPRENDIMAS**

**DĖL VALSTYBINĖS ŽEMĖS SKLYPo dalies PERDAVIMO NEATLYGINTINAI NAUDOTIS PAGAL PANAUDOS SUTARTĮ**

2024 m. vasario 19 d. Nr. T10-31

Skuodas

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punktu, Lietuvos Respublikos žemės įstatymo 7 straipsnio 1 dalies 2 punktu, 8 straipsnio 1 dalimi, 3 dalies 1 punktu, Valstybinės žemės perdavimo neatlygintinai naudotis taisyklių, patvirtintų Lietuvos Respublikos Vyriausybės 1995 m. lapkričio 13 d. nutarimu Nr. 1428 „Dėl Valstybinės žemės perdavimo neatlygintinai naudotis taisyklių patvirtinimo“, Lietuvos Respublikos Vyriausybės 1999 m. vasario 24 d. nutarimu Nr. 205 „Dėl žemės įvertinimo tvarkos“, patvirtintos žemės įvertinimo tvarkos 2 ir 3 punktais, Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos, patvirtintos Lietuvos Respublikos aplinkos ministro 2003 m. gegužės 19 d. įsakymu Nr. 237 „Dėl Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos patvirtinimo“, 2 punktu, Nacionalinės žemės tarnybos prie Aplinkos ministerijos direktoriaus 2023 m. gruodžio 21 d. įsakymu Nr. 1P-667-(1.3 E.) ,,Dėl masinio žemės vertinimo dokumentų patvirtinimo“ ir atsižvelgdama į Skuodo Pranciškaus Žadeikio gimnazijos 2024 m. vasario 2 d. prašymą, Skuodo rajono savivaldybės taryba nusprendžia:

1. Perduoti Skuodo Pranciškaus Žadeikio gimnazijai neatlygintinai naudotis valstybinės žemės sklypo, esančio Vytauto g. 14, Skuodo mieste, unikalus Nr. 4400-1796-6619, vidutinė rinkos vertė 37 134 Eur., dalį pagal valstybinės žemės panaudos sutartį 49 metų laikotarpiui savivaldybės savarankiškosioms funkcijoms – savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas ir ikimokyklinio ugdymo, vaikų ir suaugusiųjų neformaliojo švietimo organizavimo, vaikų ir jaunimo užimtumo organizavimo užtikrinimas – atlikti.

2. Pavesti Skuodo rajono savivaldybės merui Stasiui Gutautui pasirašyti sprendimo 1 punkte nurodyto žemės sklypo panaudotos sutartį ir visus kitus dokumentus, susijusius su šiuo pavedimu.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Jolanta Juškienė, tel. (8 440) 44 868