**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO MIESTO DAUGIABUČIŲ NAMŲ AUTOMOBILIŲ STOVĖJIMO AIKŠTELIŲ IR ĮVAŽIAVIMŲ Į KIEMUS SĄRAŠO PATVIRTINIMO**

2024 m. vasario 19 d. Nr. T10-32

Skuodas

**1. Parengto sprendimo projekto tikslas ir uždaviniai.**

Lietuvos Respublikos kelių priežiūros ir plėtros programos finansavimo įstatymo 9 straipsnio 2 dalies 16 punktu daugiabučių namų automobilių stovėjimo aikštelių ir įvažiavimų į kiemus įrengimui ir remontui galima naudoti Kelių priežiūros ir plėtros programos lėšas. Patvirtinus šių objektų sąrašą Skuodo rajono savivaldybės taryboje bus sudaryta šių objektų remonto prioritetinė eilė.

**2. Siūlomos teisinio reguliavimo nuostatos.**

Lietuvos Respublikos kelių įstatymo 6 straipsnio 4 dalis, Lietuvos Respublikos kelių priežiūros ir plėtros programos finansavimo įstatymo 9 straipsnio 2 dalies 16 punktas.

**3. Laukiami rezultatai.**

Patvirtinus daugiabučių namų automobilių stovėjimo aikštelių ir įvažiavimų į kiemus sąrašą bus sudaryta šių objektų remonto prioritetinė eilė.

**4. Lėšų poreikis sprendimui įgyvendinti ir jų šaltiniai.**

Lėšų nereikės.

**5. Sprendimo projekto autorius ir (ar) autorių grupė.**

Pranešėjas – Statybos, investicijų ir turto valdymo skyriaus vedėjas Vygintas Pitrėnas.

Rengėjas – Statybos, investicijų ir turto valdymo skyriaus vyresnysis specialistas Romualdas Rancas.