***II patikslintas variantas***

PATVIRTINTA

Skuodo rajono savivaldybės tarybos   
2024 m. vasario 19 d. sprendimu Nr. T10-33

**SKUODO RAJONO SAVIVALDYBĖS GYVENTOJŲ INICIATYVŲ, SKIRTŲ GYVENAMAJAI APLINKAI IR VIEŠAJAI INFRASTRUKTŪRAI GERINTI IR KURTI, PROJEKTŲ IDĖJŲ ATRANKOS IR FINANSAVIMO**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Skuodo rajono savivaldybės gyventojų iniciatyvų, skirtų gyvenamajai aplinkai ir viešajai infrastruktūrai gerinti ir kurti, projektų idėjų atrankos ir finansavimo tvarkos aprašas (toliau – Aprašas) nustato Skuodo rajono savivaldybės (toliau – Savivaldybės) biudžeto lėšomis finansuojamų rajono gyventojų inicijuotų projektų įgyvendinimo, projektų idėjų pasiūlymų teikimo, vertinimo, atrankos, lėšų skyrimo tvarką.

2. Savivaldybės gyventojų iniciatyvų, skirtų gyvenamajai aplinkai ir viešajai infrastruktūrai gerinti ir kurti, projektų idėjų atrankos ir finansavimo tikslas – didinti piliečių įtraukimo į Savivaldybės biudžeto formavimą galimybes.

3. Pagrindiniai uždaviniai:

3.1. skatinti piliečių iniciatyvą rajone, suburti gyventojų bendruomenes gyvinti ir gerinti socialinę, gyvenamąją aplinką, viešąją infrastruktūrą;

3.2. stiprinti vietinės valdžios ryšius su gyventojais;

3.3. skatinti diskusijas rajono plėtros tema.

4. Savivaldybės gyventojų iniciatyvos, skirtos gyvenamajai aplinkai gerinti ir kurti, įgyvendinamos kasmet, numatant tam dalyvaujamojo biudžeto priemonę Savivaldybės strateginiame veiklos plane ir lėšas Savivaldybės biudžete.

5. Apraše vartojamos sąvokos:

5.1. **dalyvaujamasis biudžetas –** tai būdas kartu su bendruomene spręsti dėl viešųjų lėšų panaudojimo, kai bendruomenės nariai patys siūlo idėjas savivaldybei ir balsuodami renka labiausiai patikusias.

5.2. **pasiūlymas** – dokumentas su priedais pagal parengtą specialią formą, kurį pateikia pareiškėjas, išdėstydamas idėją (1 priedas);

5.3. **pareiškėjas** – Skuodo rajono savivaldybėje gyvenamąją vietą deklaravęs fizinis asmuo, ne jaunesnis nei 16 metų, surinkęs 20 Skuodo rajono savivaldybėje gyvenamąją vietą deklaravusių ne jaunesnių kaip 16 metų asmenų parašų, palaikančių projekto idėją gyvenamosios aplinkos gerinimui;

5.4. **projektas** – laiku apibrėžta kryptingos veiklos priemonių visuma, įgyvendinama vadovaujantis Aprašo nuostatomis;

5.5. **viešas** **balsavimas už projektų įgyvendinimą** – visuomenės balsavimas elektroniniu ir popieriniu būdu;

5.6. **kvietimas teikti pasiūlymus** – Savivaldybės interneto svetainėje [www.skuodas.lt](http://www.skuodas.lt) ir viešoje erdvėje publikuojamas skelbimas, kuriame nurodama projektų idėjų pasiūlymų pateikimo sąlygos ir terminai.

**II SKYRIUS**

**PROJEKTŲ IDĖJŲ PASIŪLYMŲ TEIKIMO TVARKA**

6. Kvietimas teikti pasiūlymus gyventojų inciatyvoms, skirtoms gyvenamajai aplinkai ir viešajai infrastruktūrai gerinti ir kurti, skelbiamas Savivaldybės interneto svetainėje [www.skuodas.lt](http://www.skuodas.lt), Savivaldybės socialinių tinklų paskyrose ir žiniasklaidos priemonėse.

7. Projektų idėjų pasiūlymai pagal parengtą specialią formą (1 priedas), kurią pateikia pareiškėjas, išdėstydamas idėją ir vadovaudamasis Aprašu, teikiami kiekvienais metais per vieną mėnesį nuo ~~Skuodo rajono savivaldybės biudžeto patvirtinimo~~ **kvietimo teikti pasiūlymus paskelbimo dienos.**

8. Projektų idėjų pasiūlymai priimami elektroniniu būdu (el. paštu ideja@skuodas.lt).

9. Projektų idėjų pasiūlymų paraiškos teikiamos 1 kartą per kalendorinius metus ir gali dalyvauti vienoje iš šių projektų kategorijų:

9.1. Skuodo miesto seniūnijos teritorijoje įgyvendinamo projekto, kurio bendra įgyvendinimo vertė neviršija 20 tūkst. eurų, kategorijoje;

9.2. Skuodo rajono seniūnijų, turinčių mažiau nei 1500 gyvenamąją vietą deklaravusių gyventojų, teritorijoje įgyvendinamo projekto, kurio bendra įgyvendinimo vertė neviršija 20 tūkst. eurų;

9.3. Skuodo rajono seniūnijų, turinčių daugiau nei 1500 gyvenamąją vietą deklaravusių gyventojų, teritorijoje įgyvendinamo projekto, kurio bendra įgyvendinimo vertė neviršija 20 tūkst. eurų.

10. Projektų idėjų pasiūlymus gali teikti Skuodo rajone gyvenamąją vietą deklaravę ne jaunesni kaip 16 metų gyventojai.

11. Pareiškėjai Aprašo nustatyta tvarka ir terminais pateikia užpildytą nustatytos formos projektų idėjų pasiūlymą ir privalomą pateikti kitą reikalingą informaciją.

12. Vienas pareiškėjas gali teikti ne daugiau vienos projekto idėjos kiekvienai Aprašo 9 punkte nurodytai kategorijai.

13. Būtinieji reikalavimai projekto idėjos pasiūlymui:

13.1.prie projekto idėjos pasiūlymo turi būti pateiktas pritarimas projekto idėjai: 20 rajone gyvenamąją vietą deklaravusių ir ne jaunesnių kaip 16 metų gyventojų sąrašas su jų vardu, pavarde, deklaruota gyvenamąja vieta, gimimo data, parašu, kuriuo palaikomas siūlomas projektas (2 priedas);

13.2. projektas turi būti įgyvendinamas Skuodo rajone, Savivaldybės nuosavybės, panaudos ar patikėjimo teise valdomoje arba valstybinėje žemėje, kuri skirta bendram, viešam naudojimui;

13.3. projekto sprendiniai neturi prieštarauti toje teritorijoje galiojantiems teritorijų planavimo dokumentams, jau patvirtintiems kitiems Savivaldybės projektų sprendiniams, netrukdyti esamiems inžineriniams tinklams ir komunikacijų sistemoms eksploatuoti;

13.4. projekto idėjos įgyvendinimo vietą projekto pareiškėjas privalo suderinti su Savivaldybės administracijos Statybos, investicijų ir turto valdymo skyriumi bei seniūnija, kurioje planuojama įgyvendinti projekto idėją.

13.5. projektas turi būti nekomercinis viešosios infrastruktūros gyvenamosios aplinkos gerinimo projektas;

13.6. projektas negali būti meninės paskirties bei skirtas gatvių / kelių apšvietimo įrengimui, rekonstrukcijai ir remontui;

13.7. projekto veiklomis sukurti rezultatai turi atitikti Lietuvos Respublikos architektūros įstatyme numatytus reikalavimus architektūros kokybei.

14. Pareiškėjai rengdami projektus gali konsultuotis su Savivaldybės administracijos darbuotojais, kurių kontaktai kartu su kvietimu teikti idėjas skelbiami Savivaldybės interneto svetainėje [www.skuodas.lt](http://www.skuodas.lt).

**III SKYRIUS**

**PROJEKTŲ IDĖJŲ PASIŪLYMŲ VERTINIMAS, ATRANKA IR DARBO GRUPĖS VEIKLA**

15. Pateiktų projektų idėjų pasiūlymų vertinimas vyksta trimis etapais:

15.1. administracinės atitikties vertinimas;

15.2. projektų idėjų atranka;

15.3. viešas balsavimas už projektų įgyvendinimą.

16. Projektų idėjų pasiūlymų administracinės atitikties vertinimą atlieka Savivaldybės administracijos Statybos, investicijų ir turto valdymo skyriaus darbuotojai. Administracinės atitikties vertinimas atliekamas per 15 darbo dienų nuo kvietime nurodytos paskutinės projektų idėjų pasiūlymų pateikimo dienos. Terminas gali būti pratęstas Administracijos direktoriaus įsakymu. Esant poreikiui, gali būti teikiamos oficialios užklausos valstybinėms ir (ar) kitoms institucijoms ir laukiama jų atsakymo.

17. Administracinės atitikties vertinimo metu vertinama, ar:

17.1. projekto idėjos pasiūlymas ir prie jo pridėti dokumentai pateikti nustatytu terminu;

17.2. projekto idėjos pasiūlymas atitinka šio Aprašo 1 priede nustatytą projekto idėjos pasiūlymo formą ir yra užpildytas tinkamai, t. y. lietuvių kalba, kompiuteriu, užpildytos visos formos grafos;

17.3. pateikti visi kvietime teikti projektų idėjų pasiūlymus nurodyti ir kartu su projekto idėjos pasiūlymu privalomi pateikti dokumentai;

17.4. pareiškėjas ir projekto idėjai pritariantys gyventojai yra Skuodo rajono savivaldybėje gyvenamąją vietą deklaravę ne jaunesni kaip 16 metų gyventojai;

17.5. projekto idėjos įgyvendinamos Skuodo rajono savivaldybės viešosiose erdvėse, valstybės ar savivaldybės valdomoje bendrojo naudojimo visuomenės poreikiams tenkinti žemėje;

17.6. projekto sprendiniai neprieštarauja toje teritorijoje galiojantiems teritorijų planavimo dokumentams, jau patvirtintiems kitiems Savivaldybės projektų sprendiniams, netrukdo eksploatuoti esamus inžinerinius tinklus ir komunikacijų sistemas.

18. Jei projekto idėjos pasiūlyme pateikta neišsami ar netiksli informacija ir vertinimo komisija negali tinkamai įvertinti paraiškos administracinės atitikties ir tinkamumo, vertinimo komisija turi teisę paprašyti pareiškėjo per 5 darbo dienas pateikti trūkstamą informaciją ir dokumentus, papildyti ar patikslinti projekto idėjos pasiūlyme pateiktą informaciją. Jei pareiškėjas per nustatytą terminą prašomos informacijos ir dokumentų nepateikia arba pateikia ne visus prašomus dokumentus ir informaciją, vertintojas vertina paraišką remdamasis pateiktais dokumentais.

19. Laikoma, kad projektų idėjų pasiūlymai įvertinti teigiamai, jeigu tenkina visus administracinės atitikties vertinimo punktus, nurodytus šio Aprašo ~~18.1–18.6~~ **17.1–17.6** papunkčiuose. Pateikti svarstyti dokumentai pareiškėjams negrąžinami. Pareiškėjai, kurių projektų idėjų pasiūlymų administracinė atitiktis įvertinta neigiamai, apie tai informuojami per 5 darbo dienas pareiškėjo nurodytais kontaktais.

20. Projektų idėjų pasiūlymai, teigiamai įvertinti pagal administracinę atitiktį, apibendrinti ir nuasmeninti (be projekto idėjos pareiškėjo ir pritarusių asmenų projekto idėjai asmens duomenų), pateikiami Savivaldybės mero potvarkiu sudarytai darbo grupei, kuri sudaroma iš 3 Savivaldybės mero deleguotų Tarybos narių, 3 Savivaldybės administracijos direktoriaus deleguotų atstovų, 3 Skuodo rajono savivaldybės nevyriausybinių organizacijų tarybos deleguotų atstovų.

21. Darbo grupė sudaroma Savivaldybės tarybos kadencijos laikotarpiui, o jos darbo tvarka nustatoma mero potvarkiu patvirtintu darbo reglamentu.

22. Savivaldybės mero potvarkiu sudaryta darbo grupė gali teikti pareiškėjui pasiūlymus dėl projekto idėjos tobulinimo.

23. Darbo grupė ne vėliau kaip per 15 darbo dienų nuo projektų idėjų pasiūlymų administracinės atitikties įvertinimo, įvertina, ar:

23.1. projekto veiklomis sukurti rezultatai (infrastruktūra) nebus naudojami komerciniais tikslais ir tenkins viešąjį interesą;

23.2. projekto idėjos pasiūlyme pateiktas išlaidų pagrįstumas yra realus, skirtas projekto rezultatams pasiekti. Jeigu projektui įgyvendinti būtina rengti techninį projektą, techninio projekto rengimui reikalingos lėšos turi būti įtrauktos į bendrą projekto sąmatą;

23.3. projekto idėjos yra techniškai įgyvendinamos projekto idėjos pasiūlyme nurodytoje vietoje;

23.4. projekto idėjos neprieštarauja esamų projektų, vykdomų ar suprojektuotų toje pačioje teritorijoje, sprendiniams;

23.5. projekto veiklomis sukurti rezultatai atitinka Lietuvos Respublikos architektūros įstatyme numatytus reikalavimus architektūros kokybei ir dera prie projekto idėjos įgyvendinimo vietovės kraštovaizdžio.

24. Jei projekto idėjos pasiūlymas prieštarauja šio Aprašo 23.1.–23.5. papunkčiuose nustatytiems **projektų idėjų atrankos** reikalavimams arba pareiškėjas nesutinka su darbo grupės ~~pateiktais pasiūlymais~~ **pateiktomis pastabomis**, arba vėluoja atsiųsti patikslinimus, Savivaldybės mero potvarkiu sudaryta darbo grupė turi teisę atmesti projekto idėjos pasiūlymą ir neteikti jo gyventojų balsavimui. Pareiškėjai, kurių projektų idėjų pasiūlymai atmesti, apie tai informuojami per 5 darbo dienas pareiškėjo nurodytais kontaktais.

25. Iš visų projektų idėjų pasiūlymų, atitinkančių šio Aprašo 23.1.–23.5. papunkčių reikalavimus, sudaromas ir patvirtinamas Aprašą atitinkančių projektų sąrašas, kuris (be projekto idėjos pareiškėjo ir projekto idėjai pritarusių asmenų duomenų) skelbiamas, nurodant projekto įgyvendinimo vietą, trumpą projekto aprašymą ir vertę (kainą), Savivaldybės interneto svetainėje [www.skuodas.lt](http://www.skuodas.lt).

**IV SKYRIUS**

**GYVENTOJŲ BALSAVIMAS UŽ SIŪLOMUS ĮGYVENDINTI PROJEKTUS**

26. Skuodo rajone gyvenamąją vietą deklaravę gyventojai, ne jaunesni kaip 16 metų, savo nuomonę apie projektų įgyvendinimą išreiškia balsavimu.

27. Balsavimas vyksta dvi savaites nuo projektų idėjų pasiūlymų paskelbimo Savivaldybės interneto svetainėje dienos, užpildant nustatytos formos balsavimo kortelę, ją paliekant numatytose vietose, kurios nurodytos Savivaldybės interneto svetainėje [www.skuodas.lt](http://www.skuodas.lt) ir viešoje erdvėje, arba balsuojant elektroniniu būdu, kvietime nurodytu adresu.

28. Gyventojų balsus tikrina direktoriaus įsakymu sudaryta balsų skaičiavimo komisija, sudaryta iš Savivaldybės administracijos darbuotojų.

29. Balsuojantis asmuo turi nurodyti šiuos duomenis:

29.1. balsuojant popieriniu būdu: vardas, pavardė, deklaruota gyvenamoji vieta, gimimo data, parašas;

29.2. balsuojant elektroniniu būdu: vardas, pavardė, deklaruota gyvenamoji vieta, gimimo data;

29.3. sutikimą tvarkyti asmens duomenis. Šie duomenys naudojami tik balsuojančiam asmeniui identifikuoti ir patikrinti, kiek kartų asmuo balsavo, ir neskelbiami viešai.

30. Vienas gyventojas kiekvienoje projektų kategorijoje, nurodytoje Aprašo 9 punkte, turi teisę balsuoti ne daugiau kaip 1 kartą.

31. Balsavus kelis kartus toje pačioje projektų kategorijoje elektroniniu būdu, galioja paskutinis balsavimas. Balsavus toje pačioje projektų kategorijoje elektroniniu būdu ir užpildžius balsavimo kortelę, galioja elektroniniu būdu užpildytas balsas. Užpildžius kelias balsavimo korteles toje pačioje projektų kategorijoje, nė vienas balsas neįskaitomas.

32. Balsavusių gyventojų asmens duomenys patikrinami Gyventojų registro duomenų bazėje.

33. Asmens duomenys naudojami tik gavus asmens sutikimą juos naudoti. Asmens duomenys naudojami tik Gyventojų iniciatyvų, skirtų gyvenamajai aplinkai gerinti ir kurti, projektų idėjų finansavimo tikslams ir uždaviniams įgyvendinti, Apraše numatytoms balsavimo procedūroms vykdyti ir saugomi Lietuvos Respublikos asmens duomenų teisinės apsaugos įstatymo nustatyta tvarka.

34. Asmeniui nesutikus su ~~32~~ **33** punkte nustatytomis sąlygomis, balsų skaičiavimo komisija neturės galimybės identifikuoti balsuojančio asmens, todėl balsas laikomas negaliojančiu.

**V SKYRIUS**

**PROJEKTŲ FINANSAVIMAS**

35. Savivaldybės administracijos direktoriaus įsakymu patvirtinami daugiausia balsų gavę projektai kiekvienoje iš 3 projektų kategorijų, numatytų Aprašo 9 punkte, ir jiems skiriamas finansavimas.

36. Savivaldybės administracijos direktoriaus įsakymu tvirtinamame projektų sąraše nurodomas padalinio, kuris vykdys projektą, pavadinimas.

37. Projektų įgyvendinama tiek, kad neviršytų numatytos finansavimo sumos, patvirtintos Savivaldybės biudžete. Projektai 100 proc. finansuojami Savivaldybės biudžeto lėšomis ir įgyvendinami Savivaldybės administracijos per einamuosius metus.

38. Daugiausia gyventojų balsų surinkusiems projektams, esant poreikiui, Savivaldybės biudžeto lėšomis rengiamas techninis projektas. Techninio projekto rengimui reikalingos lėšos turi būti įtraukiamos į bendrą projekto sąmatą.

39. Daugiausia gyventojų balsų gavę projektai su aprašymais viešai skelbiami Savivaldybės interneto svetainėje [www.skuodas.lt](http://www.skuodas.lt). ir Savivaldybės socialinio tinklo paskyroje.

40. Finansavimą gavusio projekto eiga ir vykdymo etapai reguliariai aprašomi Savivaldybės interneto svetainėje [www.skuodas.lt](http://www.skuodas.lt). ir Savivaldybės socialinio tinklo paskyroje.

**VI SKYRIUS**

**BAIGIAMOSIOS NUOSTATOS**

41. Projektų vykdymo ir lėšų panaudojimo vertinimą atlieka Savivaldybės kontrolės ir audito tarnyba, Savivaldybės administracijos Centralizuoto vidaus audito tarnyba.

42. Aprašo įgyvendinimą organizuoja Savivaldybės administracijos direktorius.

43. Šis Aprašas gali būti keičiamas, papildomas ar pripažįstamas netekusiu galios Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Edita Laivienė, tel. 8 672 12 636

Skuodo rajono savivaldybės

gyventojų iniciatyvų, skirtų

gyvenamajai aplinkai ir viešajai

infrastruktūrai gerinti ir kurti,

projektų idėjų atrankos ir finansavimo

tvarkos aprašo

1 priedas

**PROJEKTO IDĖJOS PASIŪLYMAS**

\_\_\_\_\_\_\_\_\_\_\_\_\_\_\_\_\_\_\_\_\_

(Data)

|  |  |
| --- | --- |
| Projektas, kuris įgyvendinamas Skuodo miesto seniūnijoje | Projektas, kuris įgyvendinamas Skuodo rajone, išskyrus Skuodo miesto seniūniją |

1. **Bendra informacija apie projektą ir pareiškėją**

|  |
| --- |
| **1.1. Projekto pavadinimas** |

|  |  |
| --- | --- |
| **1.2. Pareiškėjas** *(Skuodo rajono savivaldybės gyventojas, turintis 16 metų ir deklaravęs gyvenamąją vietą Skuodo* *rajone)* | |
| Vardas ir pavardė, asmens kodas, deklaruota gyvenamoji vieta |  |
| Kontaktai (telefono numeris, el. p.) |  |
| **1.3. Projekto įgyvendinimo vieta** | |

**2. Projekto aprašymas (santrauka)**

|  |
| --- |
| **2.1. Projekto tikslas, tikslinė grupė, sprendžiama problema** (*ne daugiau kaip 0,5 psl.)* |
| **2.2. Projekto rezultatai, jų nauda rajonui** (*ne daugiau kaip 0,5 psl.)* |

**3. Preliminari projekto sąmata**

|  |  |  |
| --- | --- | --- |
| **Išlaidų pavadinimas** | **Planuojama išlaidų suma, Eur** | **Išlaidų pagrindimas** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
| **Iš viso** |  |  |

**4. Pasiūlymo priedai**

|  |  |  |
| --- | --- | --- |
| **Eil. Nr.** | **Priedo pavadinimas** *(pvz., nuotraukos, ekspertų nuomonės, rekomendacijos, vizualizacijos, brėžiniai, schemos ar kita informacija, papildanti projekto aprašymą)* | **Priedo lapų skaičius** |
| **1.** |  |  |
| **2.** |  |  |
| **3.** |  |  |

**5. Tvirtinu:**

5.1. Šiame pasiūlyme ir prie jo pridėtuose dokumentuose pateikta informacija yra teisinga.

5.2. Sutinku, kad informacija apie mano pateiktą pasiūlymą būtų skelbiama Skuodo rajono savivaldybės interneto svetainėje www.skuodas.lt ir (ar) kitoje viešoje erdvėje.

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas) (Vardas ir pavardė)

**SUDERINTA**

Skuodo rajono savivaldybės administracijos

Statybos, investicijų ir turto valdymo skyrius

Pareigos

Parašas

Vardas, Pavardė

Data

**SUDERINTA**

Seniūnijos seniūnas

Parašas

Vardas, Pavardė

Data

Aš \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, sutinku / nesutinku, kad šioje anketoje mano nurodyti asmens duomenys (vardas, pavardė, gimimo data, deklaruota gyvenamoji vieta) Skuodo rajono savivaldybės administracijos būtų tvarkomi tik asmens tapatybės nustatymo, asmens duomenų teisingumo patikrinimo tikslais ir dalyvaujant apklausoje, balsuojant už skuodiškių iniciatyvas.

Aš \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, esu informuotas (a), kad turiu teisę susipažinti su savo asmens duomenimis, nesutikti, kad būtų tvarkomi mano asmens duomenys, žinoti (būti informuotas (-a)) apie savo asmens duomenų tvarkymą, reikalauti ištaisyti neteisingus, neišsamius, netikslius savo asmens duomenis.

Skuodo rajono savivaldybės gyventojų iniciatyvų, skirtų

gyvenamajai aplinkai ir viešajai

infrastruktūrai gerinti ir kurti,

projektų idėjų atrankos ir finansavimo

tvarkos aprašo

2 priedas

**PRITARIMAS PROJEKTO IDĖJAI**

**Patvirtinu, kad esu Skuodo rajono savivaldybės gyventojas, turintis 16 metų, ir esu susipažinęs su projekto\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ idėja bei jai pritariu.** *(projekto pavadinimas)*

Pasirašydamas(-a) šią formą patvirtinu, kad:

1. Esu informuotas(-a), jog Skuodo rajono savivaldybės administracija (toliau – Administracija), tvarkydama asmens duomenis veikia kaip duomenų valdytojas. Aš sutinku, kad šioje anketoje mano nurodyti asmens duomenys (vardas, pavardė, gimimo data, deklaruota gyvenamoji vieta), Administracijos būtų tvarkomi asmens tapatybės nustatymo, asmens duomenų teisingumo patikrinimo, statistikos tikslais ir dalyvaujant apklausoje, balsuojant už iniciatyvas. Asmens duomenų tvarkymo pagrindas – Bendrojo duomenų apsaugos reglamento 6 straipsnio 1 dalies a) ir e) punktas.

Aš esu informuotas (-a), kad turiu teisę susipažinti su savo asmens duomenimis, nesutikti, kad būtų tvarkomi mano asmens duomenys, žinoti (būti informuotas (-a) apie savo asmens duomenų tvarkymą, reikalauti ištaisyti neteisingus, neišsamius, netikslius savo asmens duomenis. Man yra žinoma, kad daugiau informacijos apie asmens duomenų tvarkymą galiu rasti nuorodoje <https://www.skuodas.lt/teisine-informacija/asmens-duomenu-apsauga/>

2. Esu informuotas(-a), kad Administracija gali teikti ir gauti mano asmens duomenis kitoms valstybės ar savivaldos institucijoms ar įstaigoms, paslaugų teikėjams tiek, kiek tai būtina apklausai įgyvendinti ir projektui įvykdyti.

Administracijos duomenų apsaugos pareigūno, į kurį galiu kreiptis dėl savo duomenų subjekto teisių įgyvendinimo bei kitų klausimų, telefono Nr. – (8 440) 52 781, elektroninis paštas – vygintas.liaucys@skuodas.lt.

Asmens duomenų saugojimo terminas yra toks, kaip nustatyta Bendrųjų dokumentų saugojimo terminų rodyklėje.

|  |  |  |  |
| --- | --- | --- | --- |
| **Eil. Nr.** | **Vardas, pavardė,**  **gimimo data** | **Deklaruota gyvenamoji vieta** | **Parašas** |
| **1. 1.** |  |  |  |
| **2.** |  |  |  |
| **3.** |  |  |  |
| **4.** |  |  |  |
| **5.** |  |  |  |
| **6.** |  |  |  |
| **7.** |  |  |  |
| **8.** |  |  |  |
| **9.** |  |  |  |
| **10.** |  |  |  |
| **11.** |  |  |  |
| **12.** |  |  |  |
| **13.** |  |  |  |
| **14.** |  |  |  |
| **15.** |  |  |  |
| **16.** |  |  |  |
| **17.** |  |  |  |
| **18.** |  |  |  |
| **19.** |  |  |  |
| **20.** |  |  |  |

\_\_\_\_\_\_\_\_\_\_\_\_\_\_\_\_\_\_\_