***Patikslintas variantas***

**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO GARBĖS AMBASADORIAUS VARDO SUTEIKIMO NUOSTATŲ PATVIRTINIMO**

2024 m. vasario 19 d. Nr. T10-34

Skuodas

1. **Parengto sprendimo projekto tikslas ir uždaviniai.**

Projekto tikslas – patvirtinti Skuodo rajono garbės ambasadoriaus vardo suteikimo nuostatus, reglamentuojančius Skuodo rajono garbės ambasadoriaus vardo suteikimo sąlygas ir tvarką. Patvirtinti Nuostatai leis suteikti Skuodo rajono garbės ambasadoriaus vardą žmonėms, gyvenantiems užsienio šalyse ir sutinkantiems atstovauti Skuodui, garsinti jo vardą, bendradarbiauti ir dalintis savo patirtimi bei ryšiais įgyvendinant įvairius Skuodo rajono savivaldybės projektus ir iniciatyvas, užmezgant abipusius ryšius tarp savivaldybės ir užsienio valstybių savivaldybių, nevyriausybinių organizacijų bei kitų institucijų ar suinteresuotų asmenų.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 6 straipsnio ~~12,~~ 13~~,~~ **ir** 24 punktai ~~ir 42 straipsnis.~~

**3. Laukiami rezultatai.**

Sukūrus Skuodo rajono garbės ambasadorių tinklą tikimasi turėti aktyviai veikiančius kontaktinius asmenis, t. y. ambasadorius, kurių dėka atsiras platesnės galimybės bendrauti su išvykusiais rajono gyventojais. Garbės ambasadoriai taps rajono atstovais užsienio valstybėse, kurie atstovaus Skuodui, garsins jo vardą, bendradarbiaus ir dalinsis savo patirtimi bei ryšiais.

**4. Lėšų poreikis sprendimui įgyvendinti ir jų šaltiniai.**

Skuodo rajono garbės ambasadoriaus specialaus ženklo pagaminimas finansuojamas iš Skuodo rajono savivaldybės biudžeto lėšų.

**5. Sprendimo projekto autorius ir (ar) autorių grupė.**

Rengėja ir pranešėja – Skuodo rajono savivaldybės administracijos jaunimo reikalų koordinatorė (vyriausioji specialistė) Edita Laivienė.