**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL PRITARIMO DALYVAUTI PROJEKTE „PSICHOAKTYVIŲ MEDŽIAGŲ VARTOJIMO PREVENCIJA SKUODO RAJONE – NULIS PRIKLAUSOMYBIŲ“ PARTNERIO TEISĖMIS**

2024 m. vasario 19 d. Nr. T10-35

Skuodas

**1. Parengto sprendimo projekto tikslas ir uždaviniai.**

Rengiamo projekto tikslas – bendruomenės bendradarbiavimo programos įgyvendinimas, siekiant mažinti psichoaktyvių medžiagų vartojimą.

Planuojamos veiklos projekte:

Programos „Vaikai be dūmų“ vykdymas.

Bendruomeninės programos, skirtos priklausomybėms mažinti, įgyvendinimas.

Programos „STOP-galvok“, skirtos Psichoaktyvių medžiagų vartojimo prevencijai paauglių tarpe, vykdymas.

**2. Siūlomos teisinio reguliavimo nuostatos.**

Vadovaujantis Lietuvos Respublikos vietos savivaldos įstatymo nuostatomis viena savivaldybės funkcijų yra visuomenės sveikatos priežiūra, prie kurios įgyvendinimo prisidės rengiamas projektas – prevencinių priemonių vykdymas, priklausomybių mažinimas, sveikos gyvensenos įgūdžių formavimas. Projekto pareiškėjas – Klaipėdos rajono visuomenės sveikatos biuras, partneriai – Skuodo rajono savivaldybės administracija.

**3. Laukiami rezultatai.**

Projekte numatytos veiklos prisidės prie prevencijos vykdymo dėl rūkymo mažinimo ir psichotropinių medžiagų vartojimo.

**4. Lėšų poreikis sprendimui įgyvendinti ir jų šaltiniai.**

Planuojama bendra projekto vertė – 35 000,00 Eur.Projektą planuojama finansuoti Europos Sąjungos struktūrinių fondų lėšomis – 85 proc. Projekto partneris – Skuodo rajono savivaldybės – įsipareigoja prisidėti 15 proc. savivaldybės biudžeto lėšų, t. y. 5250,00 Eur.

**5. Sprendimo projekto autorius ir (ar) autorių grupė.**

Rengėja ir pranešėja – Skuodo rajono savivaldybės administracijos patarėja, atliekanti savivaldybės parengties pareigūno funkcijas, laikinai pavaduojanti savivaldybės gydytoją (vyriausiąjį specialistą), Edita Jautakienė.