**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL PRITARIMO DALYVAUTI PROJEKTE „SVEIKOS GYVENSENOS SKATINIMAS SKUODO RAJONE“ PARTNERIO TEISĖMIS**

2024 m. vasario 19 d. Nr. T10-36

Skuodas

**1. Parengto sprendimo projekto tikslas ir uždaviniai.**

Rengiamo projekto tikslas – teikti savivaldybės gyventojams kokybiškas visuomenės sveikatos priežiūros paslaugas, didinti jų prieinamumą, vykdyti prevencines priemones, kurios padeda išsaugoti sveikatą,  keičia žmogaus sveikatos būklę.

Planuojamos veiklos projekte:

Gyvenimo būdo keitimo – svorio valdymo programos įgyvendinimas savivaldybėje;

Onkologinių ligų prevencijos programos vykdymas;

Šeimos pasirengimo naujagimio atėjimui programos vykdymas „Sveika pradžia“;

Futbolas vaikščiojant;

Sveikų miestelių tinklas;

Stovykla jaunimui nuo 14 m. iki 19 m. „Pažink save“;

Vyresnio amžiaus asmenų sėkmingo ir sveiko senėjimo kompleksinės programos „Aš judu 60+“ vykdymas;

Dailės terapijos tėvų vaikų santykiams užsiėmimų organizavimas.

**2. Siūlomos teisinio reguliavimo nuostatos.**

Vadovaujantis Lietuvos Respublikos vietos savivaldos įstatymo nuostatomis viena savivaldybės funkcijų yra visuomenės sveikatos priežiūra, prie kurios įgyvendinimo prisidės rengiamas projektas –prevencinių priemonių vykdymas, sveikos gyvensenos įgūdžių formavimas. Projekto pareiškėjas – Klaipėdos rajono visuomenės sveikatos biuras, partneriai – Skuodo rajono savivaldybė, VšĮ Skuodo pirminės sveikatos priežiūros centras, VšĮ Mosėdžio pirminės sveikatos priežiūros centras, VšĮ Respublikinės Klaipėdos ligoninės Skuodo ligoninės filialas.

**3. Laukiami rezultatai.**

Mažinti sveikatos priežiūros paslaugų teikimo netolygumus tarp miesto ir kaimo, didinti visuomenės sveikatos paslaugų prieinamumą kaimiškose teritorijoje. Didinti kaimiškos teritorijos gyventojų sveikatos raštingumo lygį, fizinį aktyvumą, stiprinti vyrų sveikatą, onkologinių ligų prevenciją.

**4. Lėšų poreikis sprendimui įgyvendinti ir jų šaltiniai.**

Planuojama bendra projekto vertė – 65 000,00 Eur.Projektą planuojama finansuoti Europos Sąjungos struktūrinių fondų lėšomis – 85 proc. Projekto partneris – Skuodo rajono savivaldybė – įsipareigoja prisidėti 15 proc. savivaldybės biudžeto lėšų, t. y. 9 750 Eur.

**5. Sprendimo projekto autorius ir (ar) autorių grupė.**

Rengėja ir pranešėja – Skuodo rajono savivaldybės administracijos patarėja, atliekanti savivaldybės parengties pareigūno funkcijas, laikinai pavaduojanti savivaldybės gydytoją (vyriausiąjį specialistą), Edita Jautakienė.