**SKUODO RAJONO SAVIVALDYBĖS TARYBA**

**SPRENDIMAS**

**DĖL PRITARIMO DALYVAUTI PROJEKTE „SVEIKOS GYVENSENOS SKATINIMAS SKUODO RAJONE“ PARTNERIO TEISĖMIS**

2024 m. vasario 19 d. Nr. T10-36

Skuodas

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos sveikatos apsaugos ministro 2023 m. gegužės 30 d. įsakymu Nr. V-627„Dėl regioninės pažangos priemonės Nr. 11-001-02-10-03 (RE) „Gerinti kokybiškų visuomenės sveikatos paslaugų prieinamumą regionuose“ finansavimo gairių patvirtinimo“ patvirtintomis regioninės pažangos priemonės 11-001-02-10-03 (RE) „Gerinti kokybiškų visuomenės sveikatos paslaugų prieinamumą regionuose“ finansavimo gairėmis, Skuodo rajono savivaldybės taryba nusprendžia:

1. Pritarti Klaipėdos rajono visuomenės sveikatos biuro projekto „Sveikos gyvensenos skatinimas Skuodo rajone“ rengimui ir Skuodo rajono savivaldybės administracijos dalyvavimui projekte partnerio teisėmis.

2. Finansuoti projekto „Sveikos gyvensenos skatinimas Skuodo rajone“ 15 proc. visų tinkamų finansuoti išlaidų dalį.

3. Įgalioti Skuodo rajono savivaldybės administracijos direktorę Levutę Staniuvienę pasirašyti visus su projektu „Sveikos gyvensenos skatinimas Skuodo rajone“ susijusius dokumentus.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Edita Jautakienė, tel. (8 440) 73 938