**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS VISUOMENĖS SVEIKATOS STEBĖSENOS 2023 M. ATASKAITOS PATVIRTINIMO**

2024 m. vasario 20 d. Nr. T10-37

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – pateikti pagrindinius Skuodo rajono gyventojų sveikatą atspindinčius rodiklius, jų dinamiką ir jų pagrindu pateikti rekomendacijas bei prioritetines kryptis Skuodo rajono plėtros plano siekiniams, strateginio veiklos plano priemonėms.

**2. Siūlomos teisinio reguliavimo nuostatos.**

Vadovaudamasis Lietuvos Respublikos sveikatos apsaugos ministro 2003 m. rugpjūčio 11 d. įsakymu Nr. V-488 „Dėl Bendrųjų savivaldybių visuomenės sveikatos stebėsenos nuostatų patvirtinimo“ patvirtintų Bendrųjų savivaldybių visuomenės sveikatos stebėsenos nuostatų 6.4 papunkčiu, Savivaldybės administracijos direktorius pateikia Higienos institutui Savivaldybės tarybos patvirtintą Savivaldybės visuomenės sveikatos stebėsenos ataskaitą iki kiekvienų metų gegužės 1 d.

**3. Laukiami rezultatai.**

Stebėsenos ataskaitoje pateiktų rekomendacijų įgyvendinimas prisidės prie asmens sveikatos stiprinimo.

**4. Lėšų poreikis sprendimui įgyvendinti ir jų šaltiniai.**

Iš savivaldybės biudžeto 2023 metais Klaipėdos visuomenės sveikatos biurui buvo skirta 20 000,00 Eur.

**5. Sprendimo projekto autorius ir (ar) autorių grupė.**

Rengėja ir pranešėja – Skuodo rajono savivaldybės administracijos patarėja, atliekanti savivaldybės parengties pareigūno funkcijas, pavaduojanti savivaldybės gydytoją (vyriausiąjį) specialistą, Edita Jautakienė.

Į posėdį kviesti Klaipėdos rajono savivaldybės visuomenės sveikatos biuro visuomenės sveikatos specialistę Moniką Steponkienę.

.