PATVIRTINTA

Skuodo rajono savivaldybės tarybos

2024 m. vasario 20 d. sprendimu Nr. T10-37

**SKUODO RAJONO SAVIVALDYBĖS**

**VISUOMENĖS SVEIKATOS STEBĖSENOS 2023 M. ATASKAITA**

Parengė:

Klaipėdos rajono savivaldybės visuomenės sveikatos biuro visuomenės sveikatos specialistė Monika Steponkienė

**Turinys**

[ĮVADAS 1](#_Toc153351965)

[I SKYRIUS](#_Toc153351966). [SKUODO RAJONO SAVIVALDYBĖS GYVENTOJŲ DEMOGRAFINIAI, SOCIOEKONOMINIAI, MIRTINGUMO IR LIGOTUMO POKYČIAI 2](#_Toc153351967)

[1.1. Gyventojų demografija 2](#_Toc153351968)

[1.2. Gyventojų socioekonominiai veiksniai 4](#_Toc153351969)

1.3. Gyventojų mirtingumas................................................................................................................................4

[1.4. Gyventojų ligotumas 8](#_Toc153351972)

[II SKYRIUS.](#_Toc153351973) [BENDROJI DALIS.....................................................................................................................10](#_Toc153351974)

[2.1. Savivaldybės gyventojų sveikatos ir su sveikata susijusių rodiklių profilis 10](#_Toc153351975)

[III SKYRIUS](#_Toc153351977). [SPECIALIOJI DALIS 15](#_Toc153351978)

[3.1. Savivaldybės prioritetinių problemų analizė 15](#_Toc153351979)

[3.2. Savižudybių skaičius / standartizuotas mirtingumas nuo tyčinio savęs žalojimo](#_Toc153351980) [100 000 gyventojų (X60-X84)...................................................................................................................................................................15](#_Toc153351981)

[3.3. Mirtingumas / standartizuotas mirtingumas nuo nukritimo (W00-W19) 100 000 gyventojų 18](#_Toc153351982)

[3.4. Mirtingumas nuo išorinių priežasčių (V00-Y98) 100 000 gyventojų 19](#_Toc153351983)

[IV SKYRIUS.](#_Toc153351984) [APIBENDRINANČIOS IŠVADOS 22](#_Toc153351985)

[REKOMENDACIJOS 23](#_Toc153351986)

# ĮVADAS

Visuomenės sveikatos stebėsenos savivaldybėje tikslas – nuolat rinkti, analizuoti visuomenės sveikatą apibūdinančius rodiklius bei tinkamai informuoti savivaldybės politikus, siekiant efektyvaus valstybinių (valstybės perduotų savivaldybėms) bei savarankiškų visuomenės sveikatos priežiūros funkcijų įgyvendinimo savivaldybės teritorijoje. Visuomenės sveikatos stebėsena Skuodo rajono savivaldybėje vykdoma remiantis Lietuvos Respublikos sveikatos apsaugos ministro 2003 m. rugpjūčio 11 d. įsakymu Nr. V-488 „Dėl Bendrųjų savivaldybių visuomenės sveikatos stebėsenos nuostatų patvirtinimo“ (toliau – įsakymu). Pagal įsakymo 8.2 punktą, savivaldybių visuomenės sveikatos biurai kasmet rengia savivaldybės visuomenės sveikatos stebėsenos ataskaitos projektą. Ataskaitoje pateikiami rodikliai atspindi, kaip įgyvendinami Lietuvos sveikatos 2014–2025 metų strategijos (toliau – Strategija), patvirtintos Lietuvos Respublikos Seimo 2014 m. birželio d. 26 sprendimu Nr. XII-964 „Dėl Lietuvos sveikatos 2014 –2025 m. strategijos patvirtinimo“, tikslai ir uždaviniai.

Skuodo rajono savivaldybės visuomenės sveikatos stebėsenos 2023 m. ataskaitos tikslas yra pateikti pagrindinius Skuodo rajono gyventojų sveikatą atspindinčius rodiklius, jų dinamiką ir jų pagrindu pateikti rekomendacijas bei prioritetines kryptis Skuodo rajono plėtros plano siekiniams, strateginio veiklos plano priemonėms. Savivaldybės visuomenės sveikatos stebėsenos ataskaitoje pateikti 2023 m. gyventojų demografinę būklę ir 2022 m. visuomenės sveikatos būklę atspindintys rodikliai savivaldybėje.

Analizuojant rodiklius ir jų tendencijas, svarbu atkreipti dėmesį į 2020 m. prasidėjusią valstybės lygio ekstremalią situaciją visoje šalyje dėl koronaviruso ligos (toliau – COVID-19 ligos) plitimo grėsmės.

Ataskaita parengta naudojantis viešai prieinamais sveikatos statistikos duomenų šaltiniais:


1. Valstybės duomenų agentūros rodiklių duomenų baze;
2. Mirties atvejų ir jų priežasčių valstybės registru;
3. Visuomenes sveikatos stebėsenos informacine sistema;
4. Traumų ir nelaimingų atsitikimų stebėsenos informacine sistema (IS).


# I SKYRIUS

# SKUODO RAJONO SAVIVALDYBĖS GYVENTOJŲ DEMOGRAFINIAI, SOCIOEKONOMINIAI, MIRTINGUMO IR LIGOTUMO POKYČIAI


## 1.1. Gyventojų demografija

**2023 metų pradžioje Skuodo rajono savivaldybėje gyvenamąją vietą yra deklaravę 15534 gyventojai**. Skuodo rajono moterys sudaro nežymiai didesnę dalį gyventojų nei vyrai. Skuodo rajone, kaip ir Lietuvoje, 65 m. ir vyresnio amžiaus asmenys sudaro didesnę gyventojų dalį nei vaikai. Skuodo rajono jaunimas sudaro 17,2 proc. visų Skuodo rajono gyventojų, Lietuvoje – 16,1 proc. Kaimo gyventojai sudaro daugiau nei pusę visų Skuodo rajono gyventojų.





**Nuo 2001 m. pradžios Skuodo rajono savivaldybėje gyventojų mažėja.** 2021 m. pradžioje, palyginti su 2020 m., gyventojų skaičius padidėjo 166 asmenimis, nes 2021 m. buvo patikslintas ir perskaičiuotas gyventojų skaičius, remiantis 2021 m. gyventojų surašymo duomenimis.

**

**Skuodo rajono savivaldybės gyventojų mažėjimą lemia:**

**-** **neigiama natūrali gyventojų kaita,** t. y. daugiau mirusiųjų nei gimusiųjų;

**- neigiama neto vidaus migracija,** t. y. daugiau išvykstančiųjų į kitas savivaldybes nei atvykstančiųjų.

*Pastaba: 2021 m. patikslinti ir perskaičiuoti duomenys.*

*Šaltiniai: Valstybės duomenų agentūra, Klaipėdos rajono savivaldybės visuomenės sveikatos biuro skaičiavimai*



Nuo 2021 m. Skuodo rajono savivaldybėje stebima teigiama neto tarptautinė migracija, t. y. daugiau imigruojančių nei emigruojančių. 2022 m., lyginant su 2021 m., emigruojančių sumažėjo 96 asmenimis. Skuodo rajono savivaldybėje neto vidaus migracija yra neigiama, t. y. daugiau išvykstančiųjų į kitas savivaldybes nei atvykstančiųjų. 2022 m., lyginant su 2021 m., tiek atvykusiųjų į Skuodo rajoną, tiek išvykusiųjų iš Skuodo rajono padaugėjo.


*2022 m. neigiama neto vidaus migracija:*

***343*** *asmenys atvyko, o išvyko* ***582*** *asmenys.*

*2022 m. teigiama neto tarptautinė migracija:*


***210*** *asmenų imigravo, o emigravo* ***86*** *asmenys.*

**

**Nuo 2006 m. Skuodo rajone stebima neigiama natūrali gyventojų kaita**. 2022 m., palyginti su 2018 m., gimusiųjų sumažėjo 84 asmenimis. 2022 m., palyginti su 2021 m., mirusiųjų sumažėjo 29 asmenimis. 2022 m. gimė 79 asmenys, mirė 299 asmenys. 2020 m. dėl COVID-19 ligos mirė 19 Skuodo rajono gyventojų, 2021 m. – 59, 2022 m. – 11.



***Vidutinė tikėtina gyvenimo trukmė*** – tai pagrindinis gyventojų sveikatos rodiklis, kuris parodo bendrą rizikos veiksnių poveikį, ligų paplitimą, intervencijų bei gydymo veiksmingumą[[1]](#footnote-1).



**Skuodo rajono savivaldybė pagal vidutinę tikėtiną gyvenimo trukmę patenka į Lietuvos vidurkį.** 2022 m. Skuodo rajono gyventojų vidutinė tikėtina gyvenimo trukmė siekė 73,6 metus, Lietuvos – 75,8 metus. 2022 m., lyginant su 2021 m., Skuodo rajono savivaldybės gyventojų vidutinė tikėtina gyvenimo trukmė nepakito: 2021 m. – 73,2 m., 2022 m. – 73,6 m. 2022 m. Skuodo rajono savivaldybės moterų vidutinė tikėtina gyvenimo trukmė siekia 81,0 metus, Lietuvos – 80,0 metų.



*Šaltiniai: Valstybės duomenų agentūra, Klaipėdos rajono savivaldybės visuomenės sveikatos biuro skaičiavimai.*

2022 m., lyginant su 2021 m., Skuodo rajono savivaldybės moterų vidutinė tikėtina gyvenimo trukmė pailgėjo nuo 76,2 iki 81,0 metų. Skuodo rajono savivaldybės vyrų vidutinė tikėtina gyvenimo trukmė siekia 67,2 metus, Lietuvos – 71,3 metus. 2022 m., lyginant su 2021 m., Skuodo rajono savivaldybės vyrų vidutinė tikėtina gyvenimo trukmė sutrumpėjo nuo 70,1 iki 67,2 metų. 2022 m., lyginant su 2021 m., skirtumas tarp Skuodo rajono savivaldybės moterų ir vyrų vidutinės tikėtinos gyvenimo trukmės padidėjo nuo 6,2 iki 13,8 metų.

## 1.2. Gyventojų socioekonominiai veiksniai

Skuodo rajono savivaldybė pagal vidutinį metinį ilgalaikių bedarbių procentą nuo visų bedarbių, mokyklinio amžiaus vaikus nesimokančius mokyklose 1000 mokinių, mokinius gaunančius nemokamą maitinimą mokyklose 1000 mokinių, socialinės pašalpos gavėjų skaičių 1000 gyventojų, yra prastesnė situacijoje nei Lietuvos vidurkis. Skuodo rajono savivaldybės ilgalaikio nedarbo lygio 100 gyventojų (proc.), vidutinio metinio nedarbo lygio (proc.), mokinių, gaunančių nemokamą maitinimą mokyklose, skaičiaus 1000 mokinių rodiklių tendencija pastariesiems penkeriems metams yra didėjanti.


 

1.3. Gyventojų mirtingumas

**Skuodo rajono savivaldybė pagal standartizuotą mirtingumą 100 000 gyventojų patenka į 22 vietą tarp 60 savivaldybių** (1661,1 atvejai 100 000 gyv.), mažiausias mirtingumas – Neringos savivaldybėje (1111,6 atvejai 100 000 gyventojų).

**Skuodo rajono gyventojų standartizuotas mirtingumas yra didesnis negu Lietuvos gyventojų.** Rodiklio tendencija pastariesiems penkeriems metams: **Skuodo rajono savivaldybės gyventojų standartizuotas mirtingumas nekinta, o Lietuvos gyventojų – didėja**, tačiau analizuojant vienerių metų pokytį, tiek Skuodo rajono, tiek Lietuvos gyventojų standartizuotas mirtingumas sumažėjo. 2022 m. užregistruotos 299 Skuodo rajono savivaldybės gyventojų mirtys ir, palyginti su 2021 m., nustatyta 29 mirtimis mažiau.

*Šaltiniai: Valstybės duomenų agentūra, Užimtumo tarnyba prie Lietuvos Respublikos socialinės apsaugos ir darbo ministerijos, Klaipėdos rajono savivaldybės visuomenės sveikatos biuro skaičiavimai*










**Tiek moterų, tiek vyrų standartizuoto mirtingumo rodiklio tendencija pastariesiems penkeriems metams yra nekintanti. 2022 m. Skuodo rajono savivaldybės moterų standartizuotas mirtingumo 100 000 gyventojų rodiklis yra geresnis nei Lietuvos, tačiau vyrų – prastesnis.** Skuodo rajono savivaldybės vyrų mirtingumas didesnis nei moterų, nors moterys sudaro nežymiai didesnę gyventojų dalį nei vyrai: 2022 m. 53,6 proc. moterų ir 46,4 proc. vyrų. 2022 m. užregistruota Skuodo rajono savivaldybės 140 moterų ir 159 vyrų mirtys. Vertinant absoliučius skaičius, vyrų ir moterų mirčių skaičius svyruoja. 2022 m., lyginant su 2021 m., moterų mirčių sumažėjo 35 mirtimis, vyrų – 6 mirtimis daugiau.

**Miesto gyventojų standartizuoto mirtingumo rodiklio tendencija pastariesiems penkeriems metams yra didėjanti, kaimo gyventojų – nekintanti. 2022 m. Skuodo rajono savivaldybės miesto gyventojų standartizuotas mirtingumo 100 000 gyventojų rodiklis yra prastesnis nei Lietuvos gyventojų, o kaimo gyventojų** **– nekintantis.** Skuodo rajono miesto gyventojų mirtingumas yra didesnis negu kaimo gyventojų, nors Skuodo rajono kaimo gyventojai sudaro daugiau nei pusę gyventojų: 2022 m. 65,8 proc. kaimo gyventojai ir 34,2 proc. miesto gyventojai. 2022 m. užregistruota Skuodo rajono savivaldybės 110 miesto ir 189 kaimo gyventojų mirtys. 2022 m., lyginant su 2021 m., kaimo gyventojų mirčių nustatyta 30 mažiau.

* *



*Šaltiniai: Visuomenės sveikatos stebėsenos informacinė sistema, Mirties atvejų ir jų priežasčių valstybės registras, Higienos institutas*





Analizuojant mirtingumą pagal amžiaus grupes, **daugiausia miršta vyresnio amžiaus asmenys, t. y. 65 m. ir vyresnio amžiaus asmenys.**

2022 m. užregistruota 12 mirčių 18–44 m. amžiaus asmenų grupėje, 45–64 m. amžiaus grupėje – 65 mirtys, 65 m. ir vyresnio amžiaus asmenų grupėje – 222 mirtys. Vaikų amžiaus grupėje mirčių nenustatyta.

**Pagrindinių mirčių struktūroje 1-oje vietoje Skuodo rajone, kaip ir Lietuvoje, yra kraujotakos sistemos ligos, o 2-oje vietoje – piktybiniai navikai.** 2022 m. Skuodo rajono gyventojų mirtys nuo kraujotakos sistemos ligų sudarė 54,2 proc. visų mirčių (2021 m. – 47,9 proc.), piktybiniai navikai – 19,1 proc. (2021 m. – 17,4 proc.). **Skuodo rajono savivaldybėje 3-ioje vietoje mirčių struktūroje yra išorinės mirties priežastys (6,7 proc.), Lietuvoje – mirtys nuo COVID-19 ligos (6,1 proc.).**


Skuodo rajono gyventojų standartizuotas mirtingumas nuo virškinimo, kraujotakos sistemos ligų, piktybinių navikų, išorinių mirties priežasčių yra didesnis nei Lietuvos vidurkis. Skuodo rajono gyventojų standartizuotas mirtingumas nuo kvėpavimo sistemos ligų atitinka Lietuvos vidurkį.

2022 m., palyginti su 2021 m., Skuodo rajono savivaldybės gyventojų mirčių dėl COVID-19 ligos sumažėjo: 2021 m. – 59 mirtys (18,0 proc. visų Skuodo r. sav. gyventojų mirčių), 2022 m. – 11 mirčių (3,7 proc. visų Skuodo r. sav. gyventojų mirčių). Analizuojant pagal lytį, 2022 m. įvyko 4 moterų mirtys dėl COVID-19 ligos (2021 m. – 29 mirtys), vyrų – 7 mirtys (2021 m. – 30 mirčių). Analizuojant pagal amžiaus grupes, 2022 m. mirčių dėl COVID-19 ligos užregistruota nuo 18 m. amžiaus: 18–44 m. amžiaus asmenų grupėje – 1 mirtis, 45–64 m. amžiaus asmenų grupėje – 1 mirtis, 65 m. ir vyresnio amžiaus asmenų grupėje – 9 mirtys.

*Šaltiniai: Visuomenės sveikatos stebėsenos informacinė sistema, Mirties atvejų ir jų priežasčių valstybės registras, Higienos institutas*

Analizuojant pagal gyvenamąją vietą, 2022 m. užregistruotos 6 miesto gyventojų mirtys (2021 m. – 19 mirčių) ir 5 kaimo gyventojų mirtys (2021 m. – 40 mirčių).





**Išvengiamas mirtingumas** – prevencinėmis priemonėmis išvengiamas mirtingumas bei mirtingumas nuo pagydomų ligų. *Prevencinėmis priemonėmis išvengiamas mirtingumas* – mirties priežastys, kurių galima išvengti taikant veiksmingas visuomenės sveikatos ir pirminės prevencijos intervencijas (t. y. prieš prasidedant ligoms, traumoms, siekiant sumažinti jų dažnumą). *Mirtingumas nuo pagydomų ligų* – mirties priežastys, kurių galima išvengti savalaikėmis ir veiksmingomis sveikatos priežiūros intervencijomis, įskaitant antrinę prevenciją ir gydymą (t. y. prasidėjus ligoms ir siekiant sumažinti mirties atvejus).[[2]](#footnote-2) Išvengiamo mirtingumo rodiklis netiesiogiai parodo sveikatos priežiūros sistemos efektyvumą ir kokybę.[[3]](#footnote-3)

**Skuodo rajono savivaldybė pagal gyventojų išvengiamo mirtingumo rodiklį atitinka Lietuvos vidurkį.** **Skuodo rajono išvengiamo mirtingumo rodiklio tendencija pastaruosius penkerius metus yra mažėjanti, Lietuvos – nekintanti.** 2022 m., lyginant su 2021 m., tiek Skuodo rajono savivaldybės, tiek Lietuvos gyventojų išvengiamo mirtingumo procentas padidėjo. 2022 m.Skuodo rajono gyventojų išvengiamos mirtys sudarė 75,0 proc. visų Skuodo rajono gyventojų mirčių (90 išvengiamų mirčių), o Lietuvoje – 74,2 proc. visų mirčių sudaro išvengiamos mirtys (12 830 išvengiamų mirčių).

**Tiek Skuodo rajono savivaldybės, tiek Lietuvos gyventojų prevencinėmis priemonėmis išvengiamas mirtingumas yra didesnis negu tinkamu gydymu išvengiamas mirtingumas.** Tiek prevencinėmis priemonėmis, tiek tinkamu gydymu išvengiamo mirtingumo rodiklio tendencija pastariesiems penkeriems metams yra mažėjanti. 2022 m. Skuodo rajono savivaldybės gyventojų prevencinėmis priemonėmis išvengiamo mirtingumo rodiklis yra prastesnis nei Lietuvos vidurkis ir yra raudonoje zonoje. 2022 m. Skuodo rajono savivaldybės gyventojų tinkamu gydymu išvengiamo mirtingumo rodiklis yra geresnis nei Lietuvos vidurkis. 2022 m. Skuodo rajono savivaldybės gyventojų prevencinėmis priemonėmis išvengiamas mirtingumas sudarė 51,3 proc. visų mirčių (62 mirtys), o tinkamu gydymu išvengiamas mirtingumas – 23,8 proc. (29 mirtys).


*Šaltiniai: Visuomenės sveikatos stebėsenos informacinė sistema, Mirties atvejų ir jų priežasčių valstybės registras, Higienos institutas*




## 1.4. Gyventojų ligotumas

**Sergantys asmenys (ligotumas)** – asmenų, kuriems ambulatorinėse ar stacionarinėse asmens sveikatos priežiūros įstaigose yra užregistruota bent viena liga ar trauma iš atskirų ligų ar ligų grupių, skaičius (pagal TLK kodus)[[4]](#footnote-4).


**Skuodo rajono gyventojų ligotumas 1 000 gyventojų yra žemesnis negu Lietuvos vidurkis.** 2022 m., palyginti su 2020 m., Skuodo rajono savivaldybės gyventojų ligotumas padidėjo nuo 729,7 iki 805,6 atvejų 1 000 gyventojų, Lietuvoje – nuo 817,8 iki 881,1 atvejo 1 000 gyventojų.



Skuodo rajono gyventojų ligotumas kraujotakos sistemos ligomis ir psichikos bei elgesio sutrikimais yra didesnis negu Lietuvos gyventojų.Daugiausia gyventojai serga kraujotakos ir kvėpavimo sistemos ligomis: 2022 m. ligotumas kraujotakos sistemos ligomis siekė 335,0 atvejus 1000 gyventojų, kvėpavimo sistemos ligomis – 297,3 atvejus 1000 gyventojų.




*Šaltiniai: Visuomenės sveikatos stebėsenos informacinė sistema, Traumų ir nelaimingų atsitikimų stebėsenos informacinė sistema, Privalomojo sveikatos draudimo fondo informacinė sistema.*



Vaikų amžiaus grupėje daugiausia sergama kvėpavimo sistemos ligomis, vyresnio amžiaus (65 m. ir vyresnių) asmenų grupėje daugiausia sergama kraujotakos sistemos ligomis.

Skuodo rajono savivaldybės gyventojų ligotumas COVID-19 liga didėja. 2022 m. 2962 Skuodo rajono gyventojai persirgo COVID-19 liga (2020 m. – 831, 2021 m. – 1700). Moterų COVID-19 ligos atvejų registruota daugiau nei vyrų (moterys sudaro nežymiai didesnę gyventojų dalį nei vyrai: 2022 m. 53,6 proc. moterų ir 46,4 proc. vyrų). Analizuojant pagal amžiaus grupes, daugiausia sergančiųjų COVID-19 liga yra 45–64 m. amžiaus asmenų grupėje, bet ši gyventojų amžiaus grupė sudaro didžiausią gyventojų dalį (2022 m. pradžioje 32,2 proc. visų Skuodo rajono gyventojų). Analizuojant pagal gyvenamąją vietą, kaimo gyventojų susirgimų COVID-19 liga yra daugiau negu miesto gyventojų, tačiau kaimo gyventojai 2022 m. pradžioje sudarė daugiau nei pusę gyventojų, t. y. 65,8 proc. visų Skuodo rajono gyventojų.



# 

*Šaltiniai: Traumų ir nelaimingų atsitikimų stebėsenos informacinė sistema, Privalomojo sveikatos draudimo fondo informacinė sistema.*

# II SKYRIUS

# BENDROJI DALIS

## 2.1. Savivaldybės gyventojų sveikatos ir su sveikata susijusių rodiklių profilis

Strategijoje iškeltų tikslų ir uždavinių įgyvendinimo savivaldybėse stebėsenai parengtas baigtinis pagrindinių rodiklių sąrašas, kurį sudaro 51 unifikuotas rodiklis, apibūdinantis strategijos siekinius. Rodikliai pateikti 2022 metų Skuodo rajono savivaldybės sveikatos ir su sveikata susijusių rodiklių profilyje.

2022 metų Skuodo rajono savivaldybės sveikatos ir su sveikata susijusių rodiklių profilio lentelės stulpelių pavadinimų paaiškinimai:

*savivaldybės reikšmės:*

1. tendencija – skaičiuojama pastariesiems penkeriems metams nuo analizuojamų metų;



1. rodiklis – savivaldybės rodiklio reikšmė 2022 m.;
2. kiekis – savivaldybės atvejų skaičius;
3. 3 metų vidurkis – savivaldybės 3 metų rodiklio reikšmės vidurkis;
4. santykis – savivaldybės 2022 m. rodiklio reikšmės santykis su Lietuvos 2022 m. rodiklio vidurkio reikšme;
5. rodiklio ir 3 metų vidurkio stulpelių spalvinimo paaiškinimai:

* 12 rodiklių reikšmių, kai stebimas rodiklis atspindi geriausią situaciją, žymimos žalia spalva;
* 12 rodiklių reikšmių, kai stebimas rodiklis rodo blogiausią situaciją, žymimos raudona spalva;
* likusios rodiklių reikšmės vertinamos kaip atitinkančios Lietuvos vidurkį, jos žymimos geltona spalva;



*Lietuvos reikšmės:*

1. rodiklis – Lietuvos rodiklio reikšmė 2022 m.;
2. blogiausia – blogiausia rodiklio reikšmė iš visų 60 savivaldybių;
3. sritis – savivaldybės rodiklio reikšmė lyginama su Lietuvos rodiklio reikšmės pasikliautinuoju intervalu ir, jei savivaldybės reikšmė patenka į Lietuvos pasikliautinų intervalų ribą, spalvinama geltonai;

* šviesiai pilka kairėje – 25 % savivaldybių, kurių rodiklių reikšmės blogiausios;
* tamsiai pilka viduryje – 50 % savivaldybių, kurių rodiklių reikšmės patenka į Lietuvos rodiklio reikšmės pasikliautinąjį intervalą;
* šviesiai pilka dešinėje – 25 % savivaldybių, kurių rodiklių reikšmės geriausios;

4) geriausia – geriausia rodiklio reikšmė iš visų 60 savivaldybių.

*Sutrumpinimų paaiškinimai:*

SMR – standartizuotas mirtingumas

*Pastabos:*

1. Rodiklis socialinės rizikos šeimų skaičius 1 000 gyventojų ataskaitoje nebeteikiamas, nes nuo 2018 m. liepos 1 d. buvo panaikinta Socialinės rizikos šeimų, auginančių vaikus, apskaita ir šios apskaitos tvarka.
2. Analizuojant rodiklius ir jų tendencijas, svarbu atkreipti dėmesį į 2020 m. prasidėjusią valstybės lygio ekstremalią situaciją visoje šalyje dėl COVID-19 ligos plitimo grėsmės.

# 2022 METŲ SKUODO RAJONO SAVIVALDYBĖS SVEIKATOS IR SU SVEIKATA SUSIJUSIŲ RODIKLIŲ PROFILIS

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Rodiklio pavadinimas | Savivaldybės reikšmės | | | | | Lietuvos reikšmės | | | |
|  | Tendencija | Rodiklis | Kiekis | 3 metų vidurkis | Santykis | Rodiklis | Blogiausia | Sritis | Geriausia |
| Strateginis tikslas | | | | | | | | | |
| Vidutinė tikėtina gyvenimo trukmė |  | 73,6 | 74 | 73,5 | 0,98 | 75,8 | 68,5 |  | 80,6 |
| Išvengiamas mirtingumas proc. pagal jungtinį EBPO ir Eurostato sąrašą |  | 75,0 | 90 | 70,6 | 1,01 | 74,2 | 85,8 |  | 56,0 |
| 1 tikslas – sukurti saugesnę socialinę aplinką, mažinti sveikatos netolygumus ir socialinę atskirtį; | | | | | | | | | |
| 1.1. sumažinti skurdo lygį ir nedarbą; | | | | | | | | | |
| Savižudybių skaičius (X60-X84) 100 000 gyventojų |  | 38,3 | 6 | 23,1 | 2,06 | 18,6 | 48,8 |  | 6,7 |
| SMR nuo tyčinio savęs žalojimo (X60-X84) 100 000 gyventojų |  | 30,3 | 6 | 20,4 | 1,68 | 18,0 | 47,0 |  | 6,4 |
| Bandymų žudytis skaičius (X60–X64, X66–X84) 100 000 gyventojų |  | 6,4 | 1 | 4,2 | 0,16 | 39,2 | 75,6 |  | 0,0 |
| Mokyklinio amžiaus vaikų, nesimokančių mokyklose, skaičius 1 000 moksleivių |  | 90,2 | 112 | 98,3 | 1,50 | 60,3 | 205,0 |  | 37,1 |
| Ilgalaikio nedarbo lygis, darbo jėgos % |  | 0,9 | 89 | 1,7 | 0,41 | 2,2 | 7,0 |  | 0,4 |
| Gyventojų skaičiaus pokytis 1000 gyventojų |  | -21,4 | -335 | -24,6 | -1,18 | 18,1 | -23,8 |  | 70,9 |
| 1.2. sumažinti socialinę ekonominę gyventojų diferenciaciją šalies ir bendruomenių lygmeniu. | | | | | | | | | |
| Mirtingumas nuo išorinių priežasčių (V00-Y98)  100 000 gyventojų |  | 127,5 | 20 | 98,7 | 1,55 | 82,5 | 169,9 |  | 48,8 |
| SMR nuo išorinių priežasčių (V00-Y98) 100 000 gyv. |  | 106,2 | 20 | 85,3 | 1,33 | 79,7 | 149,1 |  | 30,5 |
| Mokinių, gaunančių nemokamą maitinimą, skaičius 1000 moksleivių |  | 414,1 | 709 | 371,7 | 1,15 | 359,4 | 629,4 |  | 174,7 |
| Socialinės pašalpos gavėjų skaičius 1000 gyventojų |  | 30,4 | 476 | 31,0 | 1,33 | 22,8 | 75,4 |  | 3,4 |
| Sergamumas tuberkulioze (A15-A19) 10 000 gyventojų |  | 25,5 | 4 | 25,2 | 1,15 | 22,1 | 65,4 |  | 5,7 |
| Sergamumas tuberkulioze (+ recidyvai) (A15-A19) 10 000 gyventojų |  | 38,3 | 6 | 31,5 | 1,50 | 25,6 | 74,7 |  | 5,7 |
| 2 tikslas – sukurti sveikatai palankią fizinę darbo ir gyvenamąją aplinką: | | | | | | | | | |
| 2.1. kurti saugias darbo ir sveikas buities sąlygas, didinti prekių ir paslaugų vartotojų saugumą; | | | | | | | | | |
| Asmenų, žuvusių ar sunkiai sužalotų darbe, skaičius  10 000 gyventojų |  | 0,0 | 0 | 0,0 | 0,00 | 1,0 | 2,6 |  | 0,0 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Rodiklio pavadinimas | Savivaldybės reikšmės | | | | | Lietuvos reikšmės | | | |
| Tendencija | Rodiklis | Kiekis | 3 metų vidurkis | Santykis | Rodiklis | Blogiausia | Sritis | Geriausia |
| Traumų dėl nukritimų (W00–W19) 65+ m. amžiaus grupėje skaičius 10 000 gyventojų |  | 107,5 | 41 | 129,9 | 0,80 | 134,2 | 188,0 |  | 74,7 |
| Asmenų, pirmą kartą pripažintų neįgaliais, skaičius 10 000 gyventojų |  | 81,1 | 78 | 67,0 | 1,19 | 68,1 | 127,2 |  | 28,8 |
| Naujai susirgusių žarnyno infekcinėmis ligomis (A00-A08) asmenų skaičius 10 000 gyventojų |  | 10,2 | 16 | 9,7 | 0,31 | 33,2 | 62,6 |  | 0,0 |
| 2.2. kurti palankias sąlygas saugiai leisti laisvalaikį; | | | | | | | | | |
| Mirtingumas nuo paskendimo (W65-W74) 100 000 gyventojų |  | 0,0 | 0 | 6,3 | 0,00 | 4,1 | 22,4 |  | 0,0 |
| SMR nuo paskendimo (W65-W74) 100 000 gyventojų |  | 0,0 | 0 | 4,9 | 0,00 | 4,0 | 26,3 |  | 0,0 |
| Mirtingumas nuo nukritimo (W00-W19) 100 000 gyventojų |  | 31,9 | 5 | 23,1 | 1,95 | 16,4 | 45,1 |  | 0,0 |
| SMR nuo nukritimo (W00-W19) 100 000 gyventojų |  | 24,7 | 5 | 18,2 | 1,55 | 15,9 | 38,3 |  | 0,0 |
| 2.3. mažinti avaringumą ir traumų kelių eismo įvykiuose skaičių; | | | | | | | | | |
| Mirtingumas transporto įvykiuose (V00-V99) 100 000 gyventojų |  | 6,4 | 1 | 8,4 | 1,07 | 6,0 | 24,3 |  | 0,0 |
| SMR transporto įvykiuose (V00-V99) 100 000 gyventojų |  | 7,2 | 1 | 8,2 | 1,22 | 5,9 | 25,0 |  | 0,0 |
| Pėsčiųjų mirtingumas nuo transporto įvykių (V00-V09)  100 000 gyventojų |  | 0,0 | 0 | 2,1 | 0,00 | 1,5 | 10,9 |  | 0,0 |
| Pėsčiųjų standartizuotas mirtingumas nuo transporto įvykių (V00-V09) 100 000 gyventojų |  | 0,0 | 0 | 1,5 | 0,00 | 1,4 | 9,8 |  | 0,0 |
| Traumų dėl transporto įvykių (V00-V99) skaičius 10 000 gyventojų |  | 5.7 | 9 | 6.5 | 1,16 | 4,9 | 12,5 |  | 1,4 |
| 2.4. mažinti oro, vandens ir dirvožemio užterštumą, triukšmą. | | | | | | | | | |
| Į atmosferą iš stacionarių taršos šaltinių išmestų teršalų kiekis, tenkantis 1 kv. km |  | 43,9 | 37 | 36,9 | 0,04 | 876,7 | 35618,6 |  | 33,0 |
| Viešai tiekiamo geriamojo vandens prieinamumas vartotojams 2022 m.: Skuodo r. – 71,7 proc. (2021 m. – 76,6 proc.) | | | | | | | | | |
| Nuotekų tvarkymo paslaugų prieinamumas vartotojams 2022 m.: Skuodo r. – 54,4 proc. (2021 m. – 53,7 proc.) | | | | | | | | | |
| 3 tikslas – formuoti sveiką gyvenseną ir jos kultūrą: | | | | | | | | | |
| 3.1. sumažinti alkoholinių gėrimų, tabako, neteisėtą narkotinių ir psichotropinių medžiagų vartojimą ir prieinamumą; | | | | | | | | | |
| Mirtingumas nuo narkotikų sąlygotų priežasčių 100 000 gyventojų |  | 0,0 | 0 | 0,0 | 0,00 | 4,0 | 30,7 |  | 0,0 |
| SMR nuo narkotikų sąlygotų priežasčių 100 000 gyventojų |  | 0,0 | 0 | 0,0 | 0,00 | 4,0 | 32,1 |  | 0,0 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Rodiklio pavadinimas | Savivaldybės reikšmės | | | | | Lietuvos reikšmės | | | |
| Tendencija | Rodiklis | Kiekis | 3 metų vidurkis | Santykis | Rodiklis | Blogiausia | Sritis | Geriausia |
| Mirtingumas nuo alkoholio sąlygotų priežasčių 100 000 gyventojų |  | 6,4 | 1 | 12,6 | 0,28 | 22,8 | 53,8 |  | 0,0 |
| SMR nuo alkoholio sąlygotų priežasčių 100 000 gyventojų |  | 5,6 | 1 | 10,8 | 0,26 | 21,7 | 50,9 |  | 0,0 |
| Nusikalstamos veikos, susijusios su narkotikais, 100 000 gyventojų |  | 12,9 | 2 | 16,9 | 0,20 | 64,4 | 288,4 |  | 0,0 |
| Gyventojų skaičius, tenkantis 1 tabako licencijai |  | 198,5 | 79 licencijos | 203,4 | 0,99 | 201,0 | 69,7 |  | 378,0 |
| Gyventojų skaičius, tenkantis 1 alkoholio licencijai |  | 184,5 | 85 licencijos | 187,4 | 1,08 | 171,5 | 37,0 |  | 350,5 |
| 3.2. skatinti sveikos mitybos įpročius. | | | | | | | | | |
| Kūdikių, žindytų išimtinai krūtimi iki 6 mėn. amžiaus, dalis (proc.) |  | 20,6 | 7 | 12,7 | 0,54 | 38,5 | 1,4 | *Savivaldybės rodiklio 2020 – 2022 m. duomenys neįtraukti į Visuomenės sveikatos stebėsenos informacinę sistemą.* | 100 |
| 4 tikslas – užtikrinti kokybišką ir efektyvią sveikatos priežiūrą, orientuotą į gyventojų poreikius: | | | | | | | | | |
| 4.1. užtikrinti sveikatos sistemos tvarumą ir kokybę, plėtojant sveikatos technologijas, kurių efektyvumas pagrįstas mokslo įrodymais; | | | | | | | | | |
| Išvengiamų hospitalizacijų skaičius 1 000 gyventojų |  | 24,6 | 383 | 20,1 | 1,37 | 18,0 | 34,8 |  | 11,8 |
| Išvengiamų hospitalizacijų dėl cukrinio diabeto skaičius 18+ m. 1 000 gyventojų |  | 2,1 | 28 | 1,8 | 1,17 | 1,8 | 3,5 |  | 0,0 |
| 4.2. plėtoti sveikatos infrastuktūrą ir gerinti sveikatos priežiūros paslaugų kokybę, saugą, prieinamumą ir į pacientą orientuotą sveikatos priežiūrą; | | | | | | | | | |
| Slaugytojų, tenkančių vienam gydytojui, skaičius |  | 3,6 | 40 | 3,7 | 2,0 | 1,8 | 1,1 | *Savivaldybės rodiklio 2020 – 2022 m. duomenys neįtraukti į Visuomenės sveikatos stebėsenos informacinę sistemą.* | 7,3 |
| Šeimos gydytojų skaičius 10 000 gyventojų |  | 5,1 | 8 | 4,4 | 0,66 | 7,7 | 3,1 | *Savivaldybės rodiklio 2020 – 2022 m. duomenys neįtraukti į Visuomenės sveikatos stebėsenos informacinę sistemą.* | 15,1 |
| Apsilankymų pas gydytojus skaičius 1 gyventojui |  | 7,8 | 122311 | 7,1 | 0,84 | 9,3 | 6,5 |  | 12,1 |
| Sergamumas vaistams atsparia tuberkulioze (A15-A19) (visi)  10 000 gyventojų |  | 0,0 | 0 | 2,1 | 0,00 | 4,1 | 22,5 |  | 0,0 |
| Sergamumas vaistams atsparia tuberkulioze (A15-A19) 100 000 gyventojų |  | 0,0 | 0 | 0,0 | 0,00 | 2,9 | 15,1 |  | 0,0 |
| Sergamumas ŽIV ir lytiškai plintančiomis ligomis (B20-B24, Z21, A50-A54, A56) 10 000 gyventojų |  | 0,0 | 0 | 0,2 | 0,00 | 2,2 | 4,6 |  | 0,0 |
| 4.3. pagerinti motinos ir vaiko sveikatą; | | | | | | | | | |
| Kūdikių mirtingumas 1000 gyvų gimusių |  | 0,0 | 0 | 3,1 | 0,00 | 3,0 | 31,6 |  | 0,0 |
| 2 m. vaikų tymų, epideminio parotito, raudonukės (1 dozė) skiepijimo apimtys, % |  | 84,9 | 79 | 79,8 | 0,98 | 86,2 | 66,7 |  | 100,0 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Rodiklio pavadinimas | Savivaldybės reikšmės | | | | | Lietuvos reikšmės | | | |
| Tendencija | Rodiklis | Kiekis | 3 metų vidurkis | Santykis | Rodiklis | Blogiausia | Sritis | Geriausia |
| 1 m. vaikų difterijos, stabligės, kokliušo, poliomielito, *Haemophilus influenzae B* skiepijimo apimtys (3 dozės), % |  | 89,4 | 59 | 85,1 | 1,00 | 89,8 | 81,8 |  | 100,0 |
| Vaikų (6–14 m.) dalis, dalyvavusi dantų dengimo silantinėmis medžiagomis programoje, % |  | 5,7 | 63 | 8,5 | 0,51 | 11,2 | 2,0 |  | 39,8 |
| Vaikų (7–17 m.), neturinčių ėduonies pažeistų, plombuotų ir išrautų dantų, dalis (proc. ) |  | 26,5 | 298 | 25,3 | 1,12 | 23,6 | 7,2 |  | 34,4 |
| Paauglių (15–17 m.) gimdymų skaičius 1000 15–17 m. moterų |  | 0,0 | 0 | 1,4 | 0,00 | 2,3 | 24,1 |  | 0,0 |
| 4.4. stiprinti lėtinių neinfekcinių ligų prevenciją ir kontrolę. | | | | | | | | | |
| Mirtingumas nuo kraujotakos sistemos ligų (I00-I99) 100 000 gyventojų |  | 1033,0 | 162 | 1018,9 | 1,30 | 794,7 | 1632,5 |  | 450,3 |
| SMR nuo kraujotakos sistemos ligų (I00-I99) 100 000 gyventojų |  | 925,8 | 162 | 896,5 | 1,18 | 785,2 | 1153,4 |  | 606,5 |
| Mirtingumas nuo piktybinių navikų (C00-C96) 100 000 gyventojų |  | 363,5 | 57 | 352,9 | 1,30 | 279,0 | 503,3 |  | 150,1 |
| SMR nuo piktybinių navikų (C00-C96) 100 000 gyventojų |  | 294,9 | 57 | 299,9 | 1,12 | 262,9 | 380,3 |  | 172,3 |
| Mirtingumas nuo cerebrovaskulinių ligų (I60-I69) 100 000 gyventojų |  | 255,1 | 40 | 229,0 | 1,33 | 191,9 | 605,9 |  | 96,3 |
| SMR nuo cerebrovaskulinių ligų (I60-I69) 100 000 gyventojų |  | 207,6 | 40 | 195,0 | 1,10 | 188,5 | 493,8 |  | 92,3 |
| Sergamumas II tipo cukriniu diabetu (E11) 10 000 gyventojų |  | 53,6 | 84 | 52,9 | 0,74 | 96,6 | 156,7 |  | 32,5 |
| Tikslinės populiacijos dalis %, 2 metų bėgyje dalyvavusi krūties vėžio programoje |  | 27,3 | 758 | 20,2 | 0,47 | 57,6 | 21,5 |  | 77,1 |
| Tikslinės populiacijos dalis %, 3 metų laikotarpiu dalyvavusi gimdos kaklelio programoje |  | 49,1 | 1630 | 44,3 | 0,90 | 54,7 | 32,2 |  | 71,1 |
| Tikslinės populiacijos dalis %, 2 metų laikotarpiu dalyvavusi storosios žarnos vėžio programoje |  | 54,0 | 3330 | 43,4 | 0,96 | 56,1 | 37,8 |  | 68,4 |
| Tikslinės populiacijos dalis %, dalyvavusi širdies ir kraujagyslių ligų prevencinėje programoje |  | 48,4 | 1708 | 53,6 | 0,98 | 49,6 | 30,6 |  | 66,3 |

# III SKYRIUS

# SPECIALIOJI DALIS

## 3.1. Savivaldybės prioritetinių problemų analizė

Remiantis 2022 metų Skuodo rajono savivaldybės sveikatos ir su sveikata susijusių rodiklių profiliu, buvo atrinkti 3 prioritetiniai rodikliai iš sąrašo:

1. savižudybių skaičius / standartizuotas mirtingumas nuo tyčinio savęs žalojimo 100 000 gyventojų (X60-X84);
2. mirtingumas / standartizuotas mirtingumas nuo nukritimo (W00-W19) 100 000 gyventojų;
3. mirtingumas nuo išorinių priežasčių (V00-Y98) 100 000 gyventojų.

**Prioritetinių problemų pasirinkimo motyvai (metodika):**

1. savivaldybės rodiklio 3 metų vidurkio reikšmė yra raudonojoje zonoje pagal 2022 metų Skuodo rajono savivaldybės sveikatos ir su sveikata susijusių rodiklių profilis srities stulpelį;
2. savivaldybės 1 metų rodiklio reikšmė yra raudonojoje zonoje;
3. savivaldybės rodiklio reikšmės santykis su Lietuva yra didžiausias;
4. atsižvelgta į absoliučių skaičių pokytį.


Į prioritetinių rodiklių sąrašą neįtraukti rodikliai, kurie buvo prioritetiniais Skuodo rajono savivaldybės visuomenės sveikatos stebėsenos 2022 m. ataskaitoje, nes reikalingas laikas numatytų rekomendacijų įgyvendinimo poveikio vertinimui.

Sudarius Skuodo rajono savivaldybės probleminių visuomenės sveikatos rodiklių sąrašą, toliau atlikta detali analizė.

## 3.2. Savižudybių skaičius / standartizuotas mirtingumas nuo tyčinio savęs žalojimo


## 100 000 gyventojų (X60-X84)

**Skuodo rajono savivaldybė pagal standartizuoto mirtingumo nuo tyčinio savęs žalojimo 100 000 gyventojų rodiklį užima 13 vietą iš 60 savivaldybių** (30,3 atvejai 100 000 gyventojų) **ir yra raudonojoje zonoje.** 2022 m. visose savivaldybėse užregistruota savižudybės atvejų.



**2022 m. Skuodo rajono savivaldybės standartizuoto mirtingumo nuo tyčinio savęs žalojimo rodiklio reikšmė yra prastesnė nei Lietuvos vidurkis.** 2022 m. Skuodo rajono savivaldybės gyventojų savivaldybės standartizuoto mirtingumo nuo tyčinio savęs žalojimo rodiklis siekia 30,3 atvejų 100 000 gyventojų (3 m. vidurkis mažesnis – 20,4 atvejų 100 000 gyventojų), Lietuvoje – 18,0 atvejų 100 000 gyventojų.

*Šaltinis: Visuomenės sveikatos stebėsenos informacinė sistema*



2022 m. užregistruotos 6 Skuodo rajono savivaldybės gyventojų savižudybės, Lietuvoje – 527 savižudybės. Skuodo rajono savivaldybės **vyrų savižudybių įvyksta daugiau nei moterų**, nors moterys sudaro nežymiai didesnę dalį gyventojų nei vyrai: 2022 m. 53,6 proc. ir 46,4 proc. 2022 m. užregistruotos 6 vyrų mirtys dėl savižudybių, moterų savižudybių neužregistruota. **Vyrų mirtingumo dėl savižudybių 100 000 gyventojų rodiklio tendencija yra didėjanti, o moterų – nekintanti.** 2022 m. įvyko 3 kaimo ir 3 miesto gyventojų mirtys dėl savižudybių. **Miesto gyventojų mirtingumo dėl savižudybių 100 000 gyventojų rodiklio tendencija yra nekintanti o kaimo gyventojų – mažėjanti.** Analizuojant paskutinių penkerių metų duomenis pagal amžiaus grupes, kasmet savižudybių įvyksta nuo 45 iki 64 m. amžiaus asmenų grupėje. 2022 m. užregistruoti 5 savižudybės atvejai 45-64 m. amžiaus asmenų grupėje, 1 mirtis – 65 m. ir vyresnio amžiaus asmenų grupėje. **45-64 m. amžiaus asmenų grupėje mirtingumo dėl savižudybių 100 000 gyventojų rodiklio tendencija yra didėjanti, 65 m. ir vyresnio amžiaus asmenų grupėje – mažėjanti.**

***Skuodo rajono savivaldybės gyventojų mirčių dėl savižudybių skaičius 100 000 gyventojų ir mirčių dėl savižudybių skaičius pagal lytį, gyvenamąją vietą, amžiaus grupes***

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | 2018 | | 2019 | | 2020 | | 2021 | | 2022 | | Iš viso mirčių skaičius  2018–2022 m. | Rodiklio tendencija |
| Mirčių skaičius 100 000 gyventojų | Mirčių skaičius | Mirčių skaičius 100 000 gyventojų | Mirčių skaičius | Mirčių skaičius 100 000 gyventojų | Mirčių skaičius | Mirčių skaičius 100 000 gyventojų | Mirčių skaičius | Mirčių skaičius 100 000 gyventojų | Mirčių skaičius |
| *Pagal lytį* | | | | | | | | | | | | |
| Moterys | 11,4 | 1 | 11,7 | 1 | 0 | 0 | 0 | 0 | 0 | 0 | 2 |  |
| Vyrai | 63,1 | 5 | 25,8 | 2 | 52,9 | 4 | 13,4 | 1 | 82,5 | 6 | 18 |  |
| *Pagal gyvenamąją vietą* | | | | | | | | | | | | |
| Miestas | 37,4 | 2 | 38,3 | 2 | 39,2 | 2 | 0 | 0 | 55,8 | 3 | 9 |  |
| Kaimas | 35,2 | 4 | 9,0 | 1 | 18,6 | 2 | 9,5 | 1 | 29,1 | 3 | 11 |  |
| *Pagal amžiaus grupes* | | | | | | | | | | | | |
| 0–17 m. | 0 | 0 | 0 | 0 | 0 | 0 | 0 | 0 | 0 | 0 | 0 |  |
| 18–44 m. | 67,2 | 3 | 0 | 0 | 24,8 | 1 | 0 | 0 | 0 | 0 | 4 |  |
| 45–64 m. | 18,4 | 1 | 37,6 | 2 | 57,8 | 3 | 19,5 | 1 | 99,9 | 5 | 12 |  |
| 65 + m. | 50,7 | 2 | 25,4 | 1 | 0 | 0 | 0 | 0 | 26,2 | 1 | 4 |  |
| *Iš viso* | **35,9** | **6** | **18,4** | **3** | **25,2** | **4** | **6,2** | **1** | **38,3** | **6** | **20** |  |



**Daugiausia savižudybių įvyksta dėl tyčinių susižalojimų pasikorus, pasismaugus ir uždusus.** 2022 m. užregistruoti 5 tyčiniai susižalojimai pasikorus, pasismaugus ir uždusus, 1 tyčinis apsinuodijimas medikamentais ir biologinėmis medžiagomis.

*\*

*Šaltiniai: Visuomenės sveikatos stebėsenos informacinė sistema, Mirties atvejų ir jų priežasčių valstybės registras, Higienos institutas*

***Skuodo rajono savivaldybės gyventojų savižudybės pagal mirties priežastis***

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 | 2022 | Iš viso |
| *Tyčiniai susižalojimai (savižudybės) (X60-X84), iš jų:* | 11 | 9 | 8 | 8 | 6 | 7 | 6 | 3 | 4 | 1 | 6 | 69 |
| Tyčinis apsinuodijimas medikamentais ir biologinėmis medžiagomis (X60-X64) | 0 | 0 | 0 | 0 | 0 | 0 | 0 | 1 | 0 | 0 | 1 | 2 |
| Tyčinis susižalojimas pasikariant, pasismaugiant ir uždūstant (X70) | 11 | 8 | 6 | 7 | 6 | 6 | 6 | 2 | 4 | 1 | 5 | 62 |
| Tyčinis susižalojimas pasiskandinant (X71) | 0 | 1 | 1 | 1 | 0 | 1 | 0 | 0 | 0 | 0 | 0 | 4 |
| Tyčinis susižalojimas nušokus nuo aukštumos (X80) | 0 | 0 | 1 | 0 | 0 | 0 | 0 | 0 | 0 | 0 | 0 | 1 |

Klaipėdos rajono savivaldybės visuomenės sveikatos biuras 2022 m. pravedė 2 bazinius savižudybių prevencijos mokymus, kuriuose dalyvavo 33 asmenys. 2022 m. buvo suteiktos 89,5 valandų individualios psichologų konsultacijos ir pravesti 223 valandų psichologų grupiniai užsiėmimai per metus. 2022 m. pravesti 2 įmonėse psichikos sveikatos kompetencijų didinimo mokymai, kuriuose dalyvavo 35 darbuotojais. 2022 m. 1 mokyklai pravesti mokyklų bendruomenės gebėjimų psichikos sveikatos srityje stiprinimo mokymai, kuriuose dalyvavo 12 darbuotojų. Klaipėdos rajono savivaldybės visuomenės sveikatos specialistai, aptarnaujantys ugdymo įstaigas, pravedė 10 paskaitų psichikos sveikatos tema, kuriuose dalyvavo 149 mokiniai.

***Klaipėdos rajono savivaldybės visuomenės sveikatos biuro vykdytos psichikos sveikatos stiprinimo veiklos Skuodo rajono savivaldybėje***

|  |  |  |  |  |  |
| --- | --- | --- | --- | --- | --- |
|  |  | 2021 | 2022 | 2023 | Pastabos: |
| *Baziniai savižudybių prevencijos mokymai* | Dalyvių skaičius | 34 | 33 | 33 |  |
| Mokymų skaičius | 2 | 2 | 2 |  |
| *Individualios psichologų konsultacijos (val.)* | | 173,5 | 89,5 | 110 | 2023 m. duomenys negalutiniai |
| *Psichologų vedami grupiniai užsiėmimai (val.)* | | 223 | 223 | 224 | 2023 m. duomenys negalutiniai |
| *Psichikos sveikatos kompetencijų didinimas įmonių darbuotojams* | Darboviečių, kuriose įgyvendinti mokymai, skaičius | 1 | 2 | N | 2023 m. nebuvo planuojami mokymai psichinės sveikatos tema įstaigų ir mokyklų darbuotojams, nes tai pagal Valstybinių (valstybės perduotų savivaldybėms) visuomenės sveikatos priežiūros funkcijų vykdymo 2023 m. veiklos prioritetų vertinimo kriterijų reikšmių metų planą yra „Papildoma (pasirinktina) paslaugos“ veikla. Kadangi 2023 metų plane viršytos „Privalomos (bazinės) paslaugos“ veiklos, tai šie mokymai nebuvo organizuojami. |
| Darbuotojų, dalyvavusių mokymuose, skaičius | 18 | 35 | N |
| *Mokyklų bendruomenės gebėjimų psichikos sveikatos srityje stiprinimas* | Mokyklų, kuriose įgyvendinti mokymai, skaičius | 2 | 1 | N |
| Mokyklų darbuotojų, dalyvavusių mokymuose, skaičius | 22 | 12 | N |
| *Psichikos sveikatos tema užsiėmimai mokyklose* | Psichinės sveikatos tema pravestų paskaitų skaičius | 8 | 10 | 10 | Pastaba – Skuodo Pranciško Žadeikio gimnazijoje, Skuodo ir Mosėdžio vaikų darželiuose paskaitas šia tema veda mokyklos psichologė ir duomenys neįtraukti. |
| Psichinės sveikatos paskaitose dalyvavusių mokinių skaičius | 155 | 149 | 180 |

*N - nėra duomenų.*

Skuodo rajono savivaldybės administracija vykdo projektą „Gerovės konsultantų modelio įdiegimas Skuodo rajono savivaldybėje“, kodas LT03-1-SAM-K02-006. Projekto įgyvendinimo laikotarpis: 2021 m. gruodžio 17 d. – 2024 m. balandžio 30 d. Projekto tikslas – psichikos sveikatos stiprinimas ir sveikatos netolygumų mažinimas Skuodo rajono savivaldybės teritorijoje. Tikslinė grupė: Skuodo rajono savivaldybės gyventojai nuo 18 metų, kuriems pasireiškia lengvi streso, nerimo, nemigos, depresijos ir psichologinės adaptacijos problemų požymiai. 2022 m. gerovės konsultantas suteikė 236 konsultacijas.


***Gerovės konsultanto paslaugų teikimas Skuodo rajono savivaldybėje***

|  |  |  |  |  |
| --- | --- | --- | --- | --- |
|  |  | 2022 | 2023 | Pastabos: |
| *Gerovės konsultanto teikiamos paslaugos* | Konsultacijas gavusių asmenų skaičius | 58 | 202 | 2023 m. duomenys iki 2023-10-31 |
| Konsultacijas baigusių asmenų skaičius | 39 | 121 |
| Įvykdytų konsultacijų skaičius | 236 | 702 |


*Šaltinis: Mirties atvejų ir jų priežasčių valstybės registras, Higienos institutas*

## 3.3. Mirtingumas / standartizuotas mirtingumas nuo nukritimo (W00-W19) 100 000 gyventojų

**Skuodo rajono savivaldybė pagal standartizuoto mirtingumo nuo nukritimų 100 000 gyventojų rodiklį užima 12 vietą iš 60 savivaldybių** (24,7 atvejai 100 000 gyventojų) **ir yra raudonojoje zonoje.** 2022 m. mirčių dėl nukritimų nebuvo Birštono, Palangos, Neringos ir Biržų r. savivaldybėse.



**2022 m. Skuodo rajono savivaldybės standartizuoto mirtingumo nuo nukritimų rodiklio reikšmė yra prastesnė nei Lietuvos vidurkis.** 2022 m. Skuodo rajono savivaldybės gyventojų savivaldybės standartizuoto mirtingumo nuo nukritimų rodiklis siekia 24,7 atvejus 100 000 gyventojų (3 m. vidurkis mažesnis – 18,2 atvejai 100 000 gyventojų), Lietuvoje – 15,9 atvejus 100 000 gyventojų.



2022 m. užregistruotos 5 Skuodo rajono savivaldybės gyventojų mirtys dėl nukritimų, Lietuvoje – 464 mirtys. 2022 m. įvyko 3 Skuodo rajono savivaldybės moterų ir 2 vyrų mirtys. **Vyrų mirtingumo dėl nukritimų 100 000 gyventojų rodiklio tendencija yra mažėjanti, o moterų – didėjanti.** 2022 m. įvyko 3 kaimo ir 2 miesto gyventojų mirtys dėl nukritimų. **Miesto gyventojų mirtingumo dėl nukritimų 100 000 gyventojų rodiklio tendencija yra didėjanti, o kaimo gyventojų – nekintanti.** Analizuojant paskutinių penkerių metų duomenis pagal amžiaus grupes, vaikų amžiaus grupėje mirčių dėl nukritimų nebuvo. **Daugiausia mirčių dėl nukritimų įvyksta 65 m. ir vyresnio amžiaus asmenų grupėje.**

*Šaltiniai: Mirties atvejų ir jų priežasčių valstybės registras, Higienos institutas, Visuomenės sveikatos stebėsenos informacinė sistema*

***Skuodo rajono savivaldybės gyventojų mirtys dėl nukritimų pagal lytį, gyvenamąją vietą, amžiaus grupes***

|  |  |  |  |  |  |  |
| --- | --- | --- | --- | --- | --- | --- |
|  | 2018 | 2019 | 2020 | 2021 | 2022 | Iš viso |
| *Pagal lytį* | | | | | | |
| Moterys | 1 | 1 | 1 | 2 | 3 | 8 |
| Vyrai | 4 | 1 | 1 | 2 | 2 | 10 |
| *Pagal gyvenamąją vietą* | | | | | | |
| Miestas | 1 | 2 | 1 | 2 | 2 | 8 |
| Kaimas | 4 | 0 | 1 | 2 | 3 | 10 |
| *Pagal amžiaus grupes* | | | | | | |
| 0–17 m. | 0 | 0 | 0 | 0 | 0 | 0 |
| 18–44 m. | 1 | 0 | 0 | 0 | 0 | 1 |
| 45–64 m. | 2 | 0 | 0 | 1 | 3 | 6 |
| 65 + m. | 2 | 2 | 2 | 3 | 2 | 11 |
| *Iš viso* | **5** | **2** | **2** | **4** | **5** | **18** |


**Skuodo rajono savivaldybės gyventojų mirtys dėl nukritimų dažniausiai įvyksta namuose**. 2022 m. 5 mirtys dėl nukritimų įvyko namuose.

***Skuodo rajono savivaldybės gyventojų mirtys dėl nukritimų pagal įvykio vietą***

|  |  |  |  |  |  |  |
| --- | --- | --- | --- | --- | --- | --- |
|  | **2018** | **2019** | **2020** | **2021** | **2022** | **Iš viso** |
| Namai (Y92.0) | 3 | 0 | 1 | 2 | 5 | 11 |
| Nepatikslinta įvykio vieta (Y92.9) | 1 | 2 | 1 | 1 | 0 | 5 |
| Mokykla, kita institucija ir viešojo administravimo sritis (Y92.2) | 0 | 0 | 0 | 1 | 0 | 1 |
| Ūkis (Y92.7) | 1 | 0 | 0 | 0 | 0 | 1 |
| **Iš viso** | **5** | **2** | **2** | **4** | **5** | **18** |


**3.4. Mirtingumas nuo išorinių priežasčių (V00-Y98) 100 000 gyventojų**

**Skuodo rajono savivaldybė pagal standartizuoto mirtingumo nuo išorinių priežasčių 100 000 gyventojų rodiklį užima 12 vietą iš 60 savivaldybių** (106,2 atvejai 100 000 gyventojų) **ir yra raudonojoje zonoje.**



**2022 m. Skuodo rajono savivaldybės standartizuoto mirtingumo nuo išorinių priežasčių rodiklio reikšmė yra prastesnė nei Lietuvos vidurkis.** 2022 m. Skuodo rajono savivaldybės gyventojų savivaldybės standartizuoto mirtingumo nuo išorinių priežasčių rodiklis siekia 106,2 atvejus 100 000 gyventojų (3 m. vidurkis mažesnis – 85,3 atvejai 100 000 gyventojų), Lietuvoje – 79,7 atvejus 100 000 gyventojų.

*Šaltiniai: Mirties atvejų ir jų priežasčių valstybės registras, Higienos institutas, Visuomenės sveikatos stebėsenos informacinė sistema*



2022 m. užregistruota 20 Skuodo rajono savivaldybės gyventojų mirčių nuo išorinių priežasčių, Lietuvoje – 2336 mirtys. Skuodo rajono savivaldybės **vyrų mirčių nuo išorinių priežasčių įvyksta daugiau nei moterų**, nors moterys sudaro nežymiai didesnę dalį gyventojų nei vyrai: 2022 m. 53,6 proc. ir 46,4 proc. 2022 m. užregistruota 16 vyrų mirčių nuo išorinių priežasčių, o moterų – 4 mirtys. **Vyrų mirtingumo nuo išorinių priežasčių 100 000 gyventojų rodiklio tendencija yra nekintanti, o moterų – mažėjanti.** 2022 m. įvyko 14 kaimo ir 6 miesto gyventojų mirtys nuo išorinių priežasčių. **Miesto gyventojų mirtingumo nuo išorinių priežasčių 100 000 gyventojų rodiklio tendencija yra mažėjanti, o kaimo gyventojų – nekintanti.** Analizuojant paskutinių penkerių metų duomenis pagal amžiaus grupes, daugiausia mirčių nuo išorinių priežasčių įvyksta nuo 45 iki 64 m. amžiaus asmenų grupėje. 2022 m. užregistruotos 3 mirtys nuo išorinių priežasčių nuo 18 m. iki 44 m. amžiaus asmenų grupėje, 12 mirčių – nuo 45 m. iki 64 m. amžiaus asmenų grupėje, 5 mirtys – 65 m. ir vyresnio amžiaus asmenų grupėje. Paskutinius dvejus metus nebuvo mirčių nuo išorinių priežasčių vaikų amžiaus grupėje. **18-44 m. ir 65 m. ir vyresnio amžiaus asmenų grupėje mirtingumo nuo išorinių priežasčių 100 000 gyventojų rodiklio tendencija yra mažėjanti, o 45-64 m. amžiaus asmenų grupėje – didėjanti.**

***Skuodo rajono savivaldybės gyventojų mirčių dėl išorinių priežasčių skaičius 100 000 gyventojų ir mirčių dėl išorinių priežasčių skaičius pagal lytį, gyvenamąją vietą, amžiaus grupes***

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | 2018 | | 2019 | | 2020 | | 2021 | | 2022 | | Iš viso mirčių skaičius  2018–2022 m. | Rodiklio tendencija |
| Mirčių skaičius 100 000 gyventojų | Mirčių skaičius | Mirčių skaičius 100 000 gyventojų | Mirčių skaičius | Mirčių skaičius 100 000 gyventojų | Mirčių skaičius | Mirčių skaičius 100 000 gyventojų | Mirčių skaičius | Mirčių skaičius 100 000 gyventojų | Mirčių skaičius |
| *Pagal lytį* | | | | | | | | | | | | |
| Moterys | 102,5 | 9 | 23,4 | 2 | 24,1 | 2 | 23,3 | 2 | 47,6 | 4 | 19 |  |
| Vyrai | 201,9 | 16 | 103,4 | 8 | 198,5 | 15 | 107,4 | 8 | 220,1 | 16 | 63 |  |
| *Pagal gyvenamąją vietą* | | | | | | | | | | | | |
| Miestas | 130,9 | 7 | 114,9 | 6 | 78,4 | 4 | 54,9 | 3 | 111,5 | 6 | 26 |  |
| Kaimas | 158,5 | 18 | 36,1 | 4 | 120,7 | 13 | 66,2 | 7 | 135,9 | 14 | 56 |  |
| *Pagal amžiaus grupes* | | | | | | | | | | | | |
| 0–17 m. | 34,9 | 1 | 0 | 0 | 37 | 1 | 0 | 0 | 0 | 0 | 2 |  |
| 18–44 m. | 179,2 | 8 | 0 | 0 | 74,4 | 3 | 21,4 | 1 | 66,7 | 3 | 15 |  |
| 45–64 m. | 165,7 | 9 | 94 | 5 | 154 | 8 | 97,3 | 5 | 239,7 | 12 | 39 |  |
| 65 + m. | 177,5 | 7 | 127,1 | 5 | 126,9 | 5 | 105,5 | 4 | 131,1 | 5 | 26 |  |
| *Iš viso* | **149,7** | **25** | **61,4** | **10** | **107,1** | **17** | **62,3** | **10** | **62,3** | **20** | **82** |  |



*Šaltiniai: Mirties atvejų ir jų priežasčių valstybės registras, Higienos institutas, Visuomenės sveikatos stebėsenos informacinė sistema*

**Analizuojant paskutinių penkerių metų duomenis,** **dažniausiai pasitaikančios Skuodo rajono savivaldybės gyventojų mirtys nuo išorinių priežasčių yra dėl nukritimų ir savižudybės.** 2022 m. užregistruotos 6 savižudybės, 6 kitos išorinės mirties priežastys, 5 mirtys dėl nukritimų, 2 nužudymai, 1 mirtis dėl transporto įvykių.

***Skuodo rajono savivaldybės gyventojų mirtys nuo išorinių priežasčių pagal mirties priežastis***

|  |  |  |  |  |  |  |
| --- | --- | --- | --- | --- | --- | --- |
|  | 2018 | 2019 | 2020 | 2021 | 2022 | Iš viso |
| Įvykis, kai ketinimas nepatikslintas (Y10–Y34) | 4 | 0 | 2 | 0 | 0 | 6 |
| Kitos išorinės mirties priežastys | 2 | 5 | 5 | 2 | 6 | 20 |
| Transporto įvykiai (V00–V99) | 2 | 0 | 2 | 1 | 1 | 6 |
| Nukritimai (W00–W190 | 5 | 2 | 2 | 4 | 5 | 18 |
| Paskendimai (W65-W74) | 5 | 0 | 1 | 2 | 0 | 8 |
| Atsitiktinis apsinuodijimas kenksmingomis medžiagomis ir jų poveikis (X40-X49) | 1 | 0 | 1 | 0 | 0 | 2 |
| Tyčiniai susižalojimai (savižudybės) (X60–X84) | 6 | 3 | 4 | 1 | 6 | 20 |
| Pasikėsinimai (nužudymai) (X85–Y09) | 0 | 0 | 0 | 0 | 2 | 2 |
| *Iš viso* | **25** | **10** | **17** | **10** | **20** | **82** |

*Šaltinis: Mirties atvejų ir jų priežasčių valstybės registras,* *Higienos institutas*

# IV SKYRIUS

# APIBENDRINANČIOS IŠVADOS

1. Skuodo rajono savivaldybės gyventojų demografiniai pokyčiai ir sudėtis:

1.1. nuo 2001 m. pradžios Skuodo rajono savivaldybėje gyventojų mažėja;

1.2. moterys sudaro nežymiai didesnę dalį gyventojų nei vyrai: 2023 m. pradžioje moterys sudarė 53,7 proc. visų gyventojų, vyrai – 46,3 proc.;

1.3. kaimo gyventojai sudaro daugiau nei pusę visų Skuodo rajono gyventojų: 2023 m. pradžioje kaimo gyventojai sudarė – 65,6 proc. visų gyventojų, miesto gyventojai – 34,4 proc.;

1.4. 65 m. ir vyresnio amžiaus gyventojai sudaro didesnę gyventojų dalį;

1.5. 45–64 m. amžiaus asmenų grupėje daugiausia gyventojų: 2023 m. pradžioje vaikai sudarė 15,1 proc. visų gyventojų, 18–44 m. amžiaus gyventojai sudarė 28,4 proc., 45–64 m. asmenys sudarė 31,7 proc., 65 m. ir vyresni asmenys sudarė 24,8 proc.

2. Pagrindinių mirčių struktūros priežastys:

2.1. 1-oje vietoje mirčių struktūroje yra kraujotakos sistemos ligos, 2-oje vietoje – piktybiniai navikai, 3-ioje vietoje – išorinės mirties priežastys.

3. Gyventojų ligotumas:

3.1. Daugiausia gyventojai serga kraujotakos ir kvėpavimo sistemos ligomis.

4. Atrinktos Skuodo rajono savivaldybės analizuotinos problemos:

4.1. savižudybių skaičius / standartizuotas mirtingumas nuo tyčinio savęs žalojimo 100 000 gyventojų (X60-X84). Skuodo rajono savivaldybė pagal standartizuoto mirtingumo nuo tyčinio savęs žalojimo 100 000 gyventojų rodiklį užima 13 vietą iš 60 savivaldybių ir yra raudonojoje zonoje. 2022 m. Skuodo rajono savivaldybės standartizuoto mirtingumo nuo tyčinio savęs žalojimo rodiklio reikšmė yra prastesnė nei Lietuvos vidurkis. 2022 m. užregistruotos 6 Skuodo rajono savivaldybės gyventojų savižudybės. Skuodo rajono savivaldybės vyrų savižudybių įvyksta daugiau nei moterų. Kasmet savižudybių įvyksta nuo 45 iki 64 m. amžiaus asmenų grupėje. Daugiausia savižudybių įvyksta dėl tyčinių susižalojimų pasikorus, pasismaugus ir uždusus. 2022 m. užregistruoti 5 tyčiniai susižalojimai pasikorus, pasismaugus ir uždusus, 1 tyčinis apsinuodijimas medikamentais ir biologinėmis medžiagomis;

4.2. mirtingumas / standartizuotas mirtingumas nuo nukritimo (W00-W19) 100 000 gyventojų. Skuodo rajono savivaldybė pagal standartizuoto mirtingumo nuo nukritimų 100 000 gyventojų rodiklį užima 12 vietą iš 60 savivaldybių ir yra raudonojoje zonoje. 2022 m. Skuodo rajono savivaldybės standartizuoto mirtingumo nuo nukritimų rodiklio reikšmė yra prastesnė nei Lietuvos vidurkis. 2022 m. užregistruotos 5 Skuodo rajono savivaldybės gyventojų mirtys dėl nukritimų. Daugiausia mirčių dėl nukritimų įvyksta 65 m. ir vyresnio amžiaus asmenų grupėje. Skuodo rajono savivaldybės gyventojų mirtys dėl nukritimų dažniausiai įvyksta namuose. 2022 m. 5 mirtys dėl nukritimų įvyko namuose;

4.3. mirtingumas nuo išorinių priežasčių (V00-Y98) 100 000 gyventojų. Skuodo rajono savivaldybė pagal standartizuoto mirtingumo nuo išorinių priežasčių 100 000 gyventojų rodiklį užima 12 vietą iš 60 savivaldybių ir yra raudonojoje zonoje. 2022 m. Skuodo rajono savivaldybės standartizuoto mirtingumo nuo išorinių priežasčių rodiklio reikšmė yra prastesnė nei Lietuvos vidurkis. 2022 m. užregistruota 20 Skuodo rajono savivaldybės gyventojų mirčių nuo išorinių priežasčių. Vyrų mirčių nuo išorinių priežasčių įvyksta daugiau nei moterų. Daugiausia mirčių nuo išorinių priežasčių įvyksta nuo 45 iki 64 m. amžiaus asmenų grupėje. Dažniausiai pasitaikančios Skuodo rajono savivaldybės gyventojų mirtys nuo išorinių priežasčių yra dėl nukritimų ir savižudybės. 2022 m. užregistruotos 6 savižudybės, 6 kitos išorinės mirties priežastys, 5 mirtys dėl nukritimų, 2 nužudymai, 1 mirtis dėl transporto įvykių;

5. Skuodo rajono savivaldybės visuomenės sveikatos stebėsenos 2022 m. ataskaitoje, patvirtintoje Skuodo rajono savivaldybės tarybos 2023 m. vasario 23 d. sprendimu Nr. T9-39, numatytos rekomendacijos įgyvendinamos laipsniškai ir toliau jų poveikis gyventojų visuomenės sveikatos būklės pokyčiams bus vertinamas atliekant visuomenės sveikatos stebėseną.

# REKOMENDACIJOS

Ataskaitos rekomendacijos orientuotos į prioritetines Skuodo rajono savivaldybės gyventojų problemas, stiprinant gyventojų psichikos sveikatą, skiriant dėmesį vyresnio amžiaus asmenų griuvimo prevencijai.

***1. Siekiant sumažinti savižudybių skaičių ir stiprinti gyventojų psichikos sveikatą, užtikrinant savižudybės grėsmę patiriantiems ir artimiesiems, išgyvenusiems artimoje aplinkoje savižudybę, pagalbą, skatinant tarpinstitucinį bendradarbiavimą:***

*siūloma Savivaldybės administracijai, Bendruomenės sveikatos tarybai:*

1.1. inicijuoti savižudybių prevencijos programos plano parengimą Savivaldybėje;

* 1. inicijuoti savižudybių algoritmo parengimą Savivaldybėje;

1.3. inicijuoti savižudybių rizikos valdymo algoritmo koordinatoriaus pareigybės įsteigimą Savivaldybėje;

*siūloma Savivaldybei pavaldžių įstaigų, privačių įstaigų, įmonių vadovams:*

1.4. tobulinti specialistų kvalifikaciją įtraukiant į darbuotojų kvalifikacijos kėlimo programas šias temas, kurios nemokamai vykdomos Klaipėdos rajono savivaldybės visuomenės sveikatos biuro:

1.4.1. baziniai savižudybių prevencijos mokymai įstaigoms;

1.4.2. darbuotojų kompetencijų psichikos sveikatos srityje didinimo mokymai įstaigoms;

*siūloma Klaipėdos rajono savivaldybės visuomenės sveikatos biurui:*

1.5. ir toliau organizuoti bazinių savižudybių prevencijos mokymus savivaldybės gyventojams, įstaigoms;

1.6. organizuoti darbuotojų kompetencijų psichikos sveikatos srityje didinimo mokymus įstaigoms pagal galimybes ir poreikius;

1.7. ir toliau organizuoti psichologų konsultacijų teikimą, grupinių užsiėmimų gyventojams teikimą;

*siūloma Savivaldybės administracijai:*

1.8. ir toliau tęsti gerovės konsultanto paslaugų teikimą 18 m. ir vyresnio amžiaus asmenims pagal projektą, kuriems pasireiškia lengvi streso, nerimo, nemigos, depresijos bei psichologinės adaptacijos požymiai;

*siūloma Savivaldybei ir asmens sveikatos priežiūros įstaigų vadovams nepriklausomai nuo jų pavaldumo:*

1.9. viešai skelbti savo internetiniame puslapyje emocinės ir psichologinės pagalbos linijos kontaktus, kurie būtų lengvai pasiekiami gyventojui.

***2.******Siekiant sumažinti traumatizmo ir mirčių dėl nukritimų skaičių:***

*siūloma* *bendruomenių pirmininkams:*

2.1. skatinti vyresnio amžiaus bendruomenės narius dalyvauti Klaipėdos rajono savivaldybės visuomenės sveikatos biuro organizuojamuose nemokamuose fizinio aktyvumo užsiėmimuose;

*siūloma asmens sveikatos priežiūros įstaigų vadovams nepriklausomai nuo jų pavaldumo:*

2.2. skatinti pirminiame asmens sveikatos priežiūros lygmenyje dirbančius šeimos gydytojus, slaugytojus, nukreipti vyresnio amžiaus asmenis, kurių fizinis aktyvumas nepakankamas ir/ar turi kitų lėtinių neinfekcinių ligų rizikos veiksnių, į Klaipėdos rajono savivaldybės visuomenės sveikatos biuro organizuojamus nemokamus fizinio aktyvumo užsiėmimus vyresnio amžiaus asmenims, taikant motyvavimo priemones už pasiektus rodiklius;

*siūloma Savivaldybės administracijai, Bendruomenės sveikatos tarybai:*

2.3. sudaryti galimybes apmokyti asmenis (slaugytojus, socialinius darbuotojus) teikti konsultacijas dėl nukritimų prevencijos asmenims, vyresniems nei 65 m., ir jų artimiesiems.

*siūloma Klaipėdos rajono savivaldybės visuomenės sveikatos biurui:*

2.4. ir toliau organizuoti fizinio aktyvumo užsiėmimus vyresnio amžiaus asmenims savivaldybėje;

*siūloma Savivaldybės administracijai, Klaipėdos rajono savivaldybės visuomenės sveikatos biurui:*

2.5. ir toliau aktyviai tęsti viešinimą apie Klaipėdos rajono savivaldybės visuomenės sveikatos biuro organizuojamus fizinio aktyvumo užsiėmimus vyresnio amžiaus asmenims internetinėje erdvėje ir vietinėje spaudoje.

Rekomenduojama Savivaldybei pasirengti prioritetinių problemų gerinimui skirtų rekomendacijų įgyvendinimo planą, nusirodant už kiekvieną priemonę atsakingas institucijas, ir vykdyti rekomendacijų įgyvendinimo stebėseną.

Šaltiniai:

1. Pasvalio rajono savivaldybės tarybos 2019 m. birželio 26 d. sprendimas T1-129 „Dėl reagavimo į savižudybių riziką Pasvalio rajono savivaldybėje algoritmų patvirtinimo“.
2. Panevėžio miesto savivaldybės tarybos 2021 m. balandžio 29 d. sprendimas Nr. 1-118 „Dėl Panevėžio miesto savižudybių prevencijos 2021–2025 metų programos patvirtinimo“.
3. Kauno miesto savižudybių prevencijos modelis. Prieiga per internetą: <http://kaunovsb.lt/data/public/uploads/2019/03/savizudybiu-prevencijos-modelis.pdf>
4. Lietuvos Respublikos sveikatos apsaugos ministro 2020 m. rugsėjo 9 d. įsakymas Nr. V-2008 „Dėl Nacionalinio savižudybių prevencijos veiksmų 2023–2026 metų plano patvirtinimo“.
5. Lietuvos Respublikos sveikatos apsaugos ministro 2018 m. liepos 26 d. įsakymas Nr. V-859 „Dėl pagalbos savižudybės grėsmę patiriantiems asmenims teikimo tvarkos aprašo patvirtinimo“.
6. Vilniaus mieste – naujas ir svarbus žingsnis savižudybių rizikos valdyme. 2021 m. kovo 15 d. Prieiga per internetą: <https://www.vilniussveikiau.lt/vilniaus-mieste-naujas-ir-svarbus-zingsnis-savizudybiu-rizikos-valdyme/>
7. Gedrimė L., Dugalienė J., Skarbalienė A. ir kt. 2021. Pacientų griuvimo riziką lemiantys veiksniai. Sveikatos mokslai, 31 tomas, Nr. 2. Prieiga per internetą: <https://sm-hs.eu/wp-content/uploads/2021/04/2021-SM2Internetui-46-50.pdf>
8. Piščalkienė V., Januškevičiūtė R., Dovydaitis J. 2015. Pagyvenusių ir senų žmonių griuvimų rizikos veiksniai ir jų įtaka griuvimams. Sveikatos mokslai, 25 tomas, Nr. 5. Prieiga per internetą: <https://sam.lrv.lt/uploads/sam/documents/files/Veiklos_sritys/Sveikatos_mokslai/Moksliniai_straipsniai–zurnalas_Sveikatos%20mokslai/2015m/2015%20SM5(1-198_Online1).pdf>
9. Pisčalkienė V., Kavaliauskienė A., Zachovajevienė B. ir kt. 2012. Vyresnio amžiaus asmenų griuvimo riziką lemiantys veiksniai. Sveikatos mokslai, 22 tomas, Nr. 5. Prieiga per internetą: <https://sm-hs.eu/wp-content/uploads/2019/02/339-1272-1-PB.pdf>
10. Strukčinskaitė V., Norkienė S., Strukčinskienė B. 2016. Pagyvenusių žmonių nukritimai: rizikos veiksniai ir prevencijos galimybės. Sveikatos mokslai, 26 tomas, Nr. 6. Prieiga per internetą: <https://sm-hs.eu/wp-content/uploads/2019/03/976-2854-1-PB.pdf>

1. *Petrauskaitė, I. ir Želvienė A. (2019). Savivaldybių visuomenės sveikatos stebėsenos ataskaitų rašymo metodinės rekomendacijos. Vilnius: Higienos institutas* [↑](#footnote-ref-1)
2. *Ekonominio bendradarbiavimo ir plėtros organizacijos bei Europos Sąjungos statistikos tarnybos jungtinis išvengiamo mirtingumo ligų sąrašas. Prieiga per internetą:* [*https://www.hi.lt/uploads/pdf/padaliniai/MPR/2021/EBPO\_Eurostato\_jungt.\_sarasas\_Pastaba.pdf*](https://www.hi.lt/uploads/pdf/padaliniai/MPR/2021/EBPO_Eurostato_jungt._sarasas_Pastaba.pdf) [↑](#footnote-ref-2)
3. *Petrauskaitė I., Želvienė A. (2019). Savivaldybių visuomenės sveikatos stebėsenos ataskaitų rašymo metodinės rekomendacijos. Vilnius: Higienos institutas. Prieiga per internetą:* [*https://www.hi.lt/uploads/pdf/leidiniai/Rekomendacijos/Savivaldybiu\_ataskaitu\_rasymas.pdf*](https://www.hi.lt/uploads/pdf/leidiniai/Rekomendacijos/Savivaldybiu_ataskaitu_rasymas.pdf) [↑](#footnote-ref-3)
4. *Šaltinis: Traumų ir nelaimingų atsitikimų stebėsenos informacinė sistema* [↑](#footnote-ref-4)