**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL ATSTOVO DELEGAVIMO Į SKUODO MIESTO VIETOS VEIKLOS GRUPĖS VALDYMO ORGANĄ**

2023 m. vasario 21 d. Nr. T10-40

Skuodas

**1. Parengto sprendimo projekto tikslas ir uždaviniai.**

Vadovaujantis Vietos plėtros strategijų rengimo ir atrankos taisyklių, patvirtintų Lietuvos Respublikos vidaus reikalų ministro 2022 m. spalio 28 d. įsakymu Nr. 1V-672 „Dėl Vietos plėtros strategijų rengimo ir atrankos taisyklių patvirtinimo“, 4.3.3 papunkčiu, Skuodo miesto vietos veiklos grupės (toliau – VVG) valdymo organe atstovauti viešajam interesui deleguojamas  savivaldybės valdomos įmonės, administravimo subjekto ar kitos VVG teritorijoje veikiančios valstybės įstaigos, organizacijos atstovas. Skuodo rajono savivaldybės (toliau – Savivaldybės) tarybos 2023 m. gegužės 11 d. sprendimu Nr. T9-84 „Dėl atstovo delegavimo į Skuodo miesto vietos veiklos grupės valdymo organą“ į Skuodo miesto VVG valdymo organą – visuotinį susirinkimą – buvo deleguota Skuodo miesto seniūnė Ieva Gembutienė. Atsižvelgiant į 2024 m. vasario 8 d. Skuodo miesto seniūnės Ievos Gembutienės pateiktą prašymą (pridedama), teikiamas Savivaldybės tarybos sprendimo projektas, kuriuo Skuodo rajono savivaldybės administracijos Teisės, personalo ir dokumentų valdymo skyriaus vyresnioji specialistė Regina Šeputienė deleguojama į Skuodo miesto VVG valdymo organą – visuotinį susirinkimą.

**2. Siūlomos teisinio reguliavimo nuostatos.**

Vietos plėtros strategijų rengimo ir atrankos taisyklės, patvirtintos Lietuvos Respublikos vidaus reikalų ministro 2022 m. spalio 28 d. įsakymu Nr. 1V-672 „Dėl Vietos plėtros strategijų rengimo ir atrankos taisyklių patvirtinimo“.

**3. Laukiami rezultatai.**

Tinkamas atstovavimas viešajam interesui Skuodo miesto VVG veikloje.

**4. Lėšų poreikis sprendimui įgyvendinti ir jų šaltiniai.**

Sprendimo įgyvendinimui lėšų nereikės.

**5. Sprendimo projekto autorius ir (ar) autorių grupė.**

Rengėja – Skuodo rajono savivaldybės administracijos Teisės, personalo ir dokumentų valdymo skyriaus vyresnioji specialistė Regina Šeputienė.