**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SIŪLYMO NEPRIVATIZUOTI VALSTYBINĖS ŽEMĖS PLOTO, ESANČIO SKUODO RAJONO SAVIVALDYBĖS YLAKIŲ SENIŪNIJOS RAUDONIŲ KAIME**

2024 m. vasario 21 d. Nr. T10-41

Skuodas

**1. Parengto sprendimo projekto tikslas ir uždaviniai.**

Sprendimo tikslas – Į Neprivatizuojamų žemės sklypų sąrašą įrašyti 0,75 ha valstybinį žemės plotą, esantį Raudonių kaime, Ylakių seniūnijoje, Skuodo r. sav., (pridedama schema). Šis plotas laisvo fondo plane pažymėtas Nr. 156.

**2. Siūlomos teisinio reguliavimo nuostatos.**

Lietuvos Respublikos žemės reformos įstatymo 13 straipsnio 2 punktas, Lietuvos Respublikos Vyriausybės 2002 m. balandžio 12 d. nutarimu Nr. 519 „Dėl Valstybinio atliekų prevencijos ir tvarkymo 2021–2027 metų plano patvirtinimo“ patvirtintas planas, Skuodo rajono savivaldybės tarybos 2009 m. lapkričio 26 d. sprendimu Nr. T9-217 „Dėl Skuodo rajono teritorijos bendrojo plano tvirtinimo“ patvirtintas Skuodo rajono bendrasis planas, Skuodo rajono savivaldybės tarybos 2024 m. sausio 25 d. sprendimas Nr. T9-5 „Dėl pritarimo projekto „Didelių gabaritų atliekų surinkimo Aikštelės įrengimas Skuodo rajono savivaldybės Raudonių kaimo teritorijoje“ rengimui ir finansavimui“, Nacionalinės žemės tarnybos prie Aplinkos ministerijos Skuodo skyriaus 2023 m. gruodžio 29 d. raštas Nr. 15SD-4992-(14.15.137 E.) ,,Dėl laisvo fondo žemės sklypo Skuodo r. sav. Raudonių kaime“.

**3. Laukiami rezultatai**.

0,75 ha valstybinį žemės plotą, esantį Raudonių kaime, Ylakių seniūnijoje, Skuodo r. sav., laisvo fondo plane pažymėtą Nr. 156, priskyrus valstybės išperkamai ir neprivatizuojamai žemei bus galimybė suformuoti kitos paskirties žemės sklypą ir įgyvendinti Valstybiniame atliekų prevencijos ir tvarkymo 2021–2027 metų plane nustatytas komunalinių atliekų tvarkymo užduotis, t. y. iki 2027 m. išplėsti didelių gabaritų atliekų surinkimo aikštelių tinklą kaimo vietovėse.

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Pranešėjas **–** Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vyriausioji specialistė Jolanta Juškienė.