**SKUODO RAJONO SAVIVALDYBĖS TARYBA**  
  
**SPRENDIMAS**

**DĖL SIŪLYMO NEPRIVATIZUOTI VALSTYBINĖS ŽEMĖS PLOTO, ESANČIO**

**SKUODO RAJONO SAVIVALDYBĖS YLAKIŲ SENIŪNIJOS RAUDONIŲ KAIME**

2024 m. vasario 21 d. Nr. T10-41

Skuodas

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos žemės reformos įstatymo 13 straipsnio 2 punktu ir įgyvendindama Skuodo rajono savivaldybės tarybos 2024 m. sausio 25 d. sprendimą Nr. T9-5 „Dėl pritarimo projekto „Didelių gabaritų atliekų surinkimo aikštelės įrengimas Skuodo rajono savivaldybės Raudonių kaimo teritorijoje“ rengimui ir finansavimui“, Skuodo rajono savivaldybės taryba nusprendžia:

1. Siūlyti Nacionalinės žemės tarnybos prie Aplinkos ministerijos Klaipėdos apygardos žemės tvarkymo ir administravimo skyriui, rengiant Nausėdų kadastro vietovės žemės reformos žemėtvarkos projektą, įtraukti į Neprivatizuojamų žemės plotų sąrašą apie 0,75 ha valstybinės žemės plotą, esantį Skuodo rajono savivaldybės Ylakių seniūnijos Raudonių kaime, laisvo fondo plane pažymėtą Nr. 156, kuriame būtų įrengta didelių gabaritų atliekų surinkimo aikštelė.

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Jolanta Juškienė, tel. (8 440) 44 868