**SKUODO rajono savivaldybės taryba**

**SPRENDIMAS**

**DĖL TURTO PERDAVIMO VALDYTI PAGAL PANAUDOS SUTARTĮ**

2024 m. vasario 28 d. Nr. T10-42

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, 63 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 14 straipsnio 2 dalies 7 punktu, 14 straipsnio 3 dalies 2 punktu, Skuodo rajono savivaldybės tarybos 2021 m. gegužės 27 d. sprendimu Nr. T9-112 „Dėl Skuodo rajono savivaldybės turto, perduodamo valdyti ir naudoti pagal panaudos sutartis, tvarkos aprašo patvirtinimo“ patvirtinto Skuodo rajono savivaldybės turto, perduodamo valdyti ir naudoti pagal panaudos sutartis, tvarkos aprašo 4.3 ir 7.7 papunkčiais ir atsižvelgdama į Notėnų kaimo bendruomenės 2024 m. vasario 27 d. prašymą, Skuodo rajono savivaldybės taryba nusprendžia:

1. Perduoti Notėnų kaimo bendruomenei valdyti ir naudoti pagal panaudos sutartį 5 metų laikotarpiui Skuodo rajono savivaldybei nuosavybės teise priklausantį turtą – 217,01 kv. m dydžio negyvenamosios paskirties patalpas, esančias buvusios mokyklos pastate (pastato, kuriame yra perduodamos patalpos, unikalus Nr. 7597-9010-7018, pažymėtas plane 1C2/p, patalpų indeksai nuo R-1 iki R-10), Notės g. 15, Notėnų k., Skuodo r. sav., tenkinti gyvenamosios vietovės bendruomenės viešuosius poreikius.

2. Įpareigoti Skuodo rajono savivaldybės merą Stasį Gutautą pasirašyti sprendimo 1 punkte nurodyto turto panaudos sutartį bei turto perdavimo–priėmimo aktą.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Vicemerė, pavaduojanti Savivaldybės merą

Lidija Šličienė, tel. (8 440) 73 992